Arhiva Celulit - Za Mršavljenje.Com\nHome Celulit Subscribe\nUklonite celulit pomoću kućnih trikova\nMrsavljenje tra. 14th, 2015 Komentari isključeni za Uklonite celulit pomoću kućnih trikova\nVrijeme kratkih suknjica, šorceva i kupaćih kostima je iza nas, ali vi u svako doba godine očajavate nad celulitom? Niste jedine. Celulita se ne možete riješiti u kratkom vremenskom ... Nastavi čitati →\nPar savjeta za borbu protiv celulita\nMrsavljenje sij. 23rd, 2015 Komentari isključeni za Par savjeta za borbu protiv celulita\nSve topliji danu najavljuju dolazak ljeta, a to znači da će se većina žena i ove sezone boriti s neuglednom naboranom kožom s celulitom. Ako se spremate krenuti u borbu protiv ... Nastavi čitati →\nAnticelulit dijeta – za čišćenje organizma\nMrsavljenje sij. 16th, 2015 Komentari isključeni za Anticelulit dijeta – za čišćenje organizma\nU brobi protiv celulita treba odabrati dijetu koja ima energetsku vrijednost koja odgovara potrebama organizma, a posebnu pažnju treba posvetiti odabiru namirnica i načinu njihovog ... Nastavi čitati →\nPredivan izgled nogu bez celulita uz ove vježbe\nMrsavljenje sij. 16th, 2015 Komentari isključeni za Predivan izgled nogu bez celulita uz ove vježbe\nProblem s celulitom ima skoro svaka žena, bilo da je vitka ili ne. Ono što je nezgodno kod celulita jeste to što ozbiljno narušava estetski izgled ženskih nogu, pa time i cijele ... Nastavi čitati →\nZdrave namirnice koje tope celulit\nMrsavljenje lis. 20th, 2014 Komentari isključeni za Zdrave namirnice koje tope celulit\nPravilnom prehranom možete znatno ublažiti celulit, au kombinaciji s fizičkom aktivnošću i da ga potpuno eliminirati. Nije potrebno da držite dijete i da se izgladnjujete, jer ... Nastavi čitati →\nVitaminski napitak koji topi celulit\nMrsavljenje lis. 1st, 2014 Komentari isključeni za Vitaminski napitak koji topi celulit\nAnticelulit šejk bi trebalo piti svako jutro, umjesto redovitog doručka, tijekom nekoliko dana. Napitak će vas energizovati, pročistiti organizam, osloboditi ga viška vode i ublažiti ... Nastavi čitati →


Promocija Priručnika N i akcija "Obuci cicu" VIDEO - Pirot Plus Online\n12. maj 2016. 10:00 Društvo Pirot Plus Online\nCenatar E8 zajedno sa Narodnom bibliotekom u Pirotu, Komisijom za rodnu ravnopravnost i klubom “Bradonje grada Pirota” održali su promociju Priručnika N - Priručnika o rodno osetljivom medijskom izveštavanju u Narodnoj biblioteci.\nPre početka promocije Bojana Stojković, regionalna koordinatorka Centra E8 u Vranju, rekla je da je cilj današnjeg okupljanja predstavljanje Vodiča – Priručnika N koji sadrži puno radionica i priča za obučavanje medija o rodno senzitivnom izveštavanju.\nNadica Adamović, zamenik predsednika opštinske Komisije za rodnu ravnopravnost, rekla je da Komisija za rodnu ravnopravnost pri Opštini radi od 2004. godine i da je po pitanju unapređenja položaja žena urađeno mnogo toga, ali da Komisija smatra da je u narednom periodu potrebno organizovati edukaciju za medije po pitanju rodno senzitivne politike.\nPored Bojane Stojković i Nadice Adamović o ovoj temi govorili su i Milica Golubović, pomoćnik predsednika Opštine za vanprivredu i Nemanja Živković, predsednik kluba “Bradonje grada Pirota”\nNakon promocije vodiča, na prolazu u Centru grada održana je akcija “Obuci cicu”. Cilj ove akcije je da “obuče” nage fotografije devojaka i predstavi ih javnosti kao i bilo koje druge devojke. Ideja je da se na taj način “cica” predstavi kao normalna devojka jer stavljanjem golih devojka u novinama upravo se dobija to da su one prisutne samo telom, a ne osobe sa imenom i prezimenom, navikama, željama…\nVodič i akcija su deo projekata ‘’Get the balance right’’ koji se sprovodi u Nišu, Prokuplju, Leskovcu, Pirotu i Vranju. Cilj je skreneti pažnju na nepovoljan tretman koji žene imaju u medijima. Pored podizanja svesti lokalnih medija u pet gradova Srbije o značaju rodno senzitivnog izveštavanja u medijima značajno je i da se doprinese razvijanju kulture razumevanju i podrške od strane društva u oblasti rodne ravnopravnosti i značaju drugačijeg načina izveštavanja sa posebnim akcentom na nasilje nad ženama. Projekat je podržan od strane Holandske ambasade u Beogradu uz podršku CARE International Balkans, Austrijske razvojne agencije i OAK fondacije.


Rečnik Internet pojmova | Registar nacionalnog internet domena Srbije\nUnesite rezultat: 669 * 8721 = Webmail\n15:43 (CET) - 25. 05. 2013.\nPočetna / Registranti / Saveti\nInternet domen je tekstualna oznaka koje povezuje skup računara, uređaja i servisa na Internetu u jedinstvenu administrativno-tehničku celinu. Svaki domen na Internetu jednoznačno je određen globalno jedinstvenim nazivom.\nNaziv domena sastoji se iz niza alfanumeričkih segmenata međusobno razdvojenih tačkama (na primer: www.rnids.rs)\nDNS (Domain Name System) - Sistem Internet domena - je bazni Internet servis, koji omogućava prevođenje naziva Internet domena u IP brojeve i obrnuto.\nICANN (Internet Corporation for Assigned Names and Numbers) - Internet korporacija za dodeljena imena i brojeve - je organizacija koja reguliše i upravlja razvojem DNS sistema i raspodelom IP adresnog prostora na globalnom nivou.\nccTLD (Country Code Top-Level Domain) - Teritorijalni domen najvišeg nivoa - je naziv domena vezan za međunarodnu dvoslovnu oznaku države ccTLD koju određuje ICANN (kao što je naš .RS domen).\nccTLD registar - Registar nacionalnog Internet domena - je baza podataka o nazivima domena registrovanim u okviru ccTLD.\nOperator ccTLD registra je organizacija određena od strane ICANN-a, koja upravlja nacionalnim registrom Internet domena (kao što je RNIDS).\nOvlašćeni registar je pravno lice ili preduzetnik koje, na osnovu ugovora sa Operatorom ccTLD registra, ima ovlašćenje za obavljanje poslova u vezi sa registracijom naziva domena po zahtevu krajnjih korisnika.\nLokalnu Internet zajednicu čine sva pravna i fizička lica koja posluju u oblasti Interneta ili koriste Internet usluge na području Republike Srbije.\n78840 .rs domena\nZdravo, naišao sam na ovu stranu, mislim da te možda zanima! Pogledaj link: http://www.nic.rs/lat/rečnik-internet-pojmova


Dešavanja Prva organizacija planinskog festivala na Orjenu\nU organizaciji Planinarskog saveza Crne Gore, a sa planinarskim klubom „Subra“ kao domaćinom, proteklog vikenda uspješno je održana manifestacija Planinski festival „Orjen 2020“\nViše od sto učesnika, najvećim dijelom članova planinarskih klubova iz Crne Gore učestvovalo je na manifestaciji “Orjen 2020”. Od petka do nedjelje popodne, kod planinarskog doma „Za Vratlom“ (1160 m) i okolinim terenima, odvijali su se brojni raznoliki programi, od prezentacija i promocija, pa sve do planinarskih uspona i sportskih takmičenja.\nNa otvaranju manifestacije, prisutnima se obratio predsjednik Planinarskog saveza Crne Gore, Dragan Bulatović. Ispred domaćina, gostima je dobrodošlicu poželjela Iva Verigo, članica UO PK „Subra“, kao i direktorica Agencije za razvoj i zaštitu Orjena, Milja Vitorović. Iste večeri je upriličena promocija desetog, jubilarnog izdanja „Planinarskih novina“, glasnika Planinarskog saveza Crne Gore, kao i književno veče sa citatima odlomaka pobjednika na konkursu za kratku priču na temu planine i planinarenja.\nVeče je zaključila prezentacija „Everest“, Dragutina Vujovića (SRD „Javorak“), posvećena uspomeni 10 godina od crnogorskog osvajanja „Krova svijeta“.\nAlpinizam i adrenalin\nPrethodni tekstKreda na veresiju\nSledeći tekstUskoro redovno vodosnabdijevanje mještana Polja i Podbišća


Đukanović: Odluka Evropskog saveta podsticajna za region\nPredsjednik Demokratske partije socijalista (DPS) Crne Gore Milo Ðukanović rekao je da odluku Evropskog savjeta smatra potvrdom spremnosti Crne Gore za narednu fazu evrointegracija i dokazom iskrene posvećenosti EU dobru zemalja zapadnog Balkana.\n"Čestitam svima ovaj značajan događaj. Odluka Evropskog savjeta je ubjedljiva potvrda da je naša zemlja spremna za početak nove, još zahtjevnije faze u pridruživanju EU, a ujedno podsticaj da dalje predano radimo na zadacima čije ispunjavanje treba da donese novi kvalitet života svakom građaninu Crne Gore ", rekao je predsjednik DPS-a.\nOn smatra da je i "region dobio podsticajnu poruku da, uprkos krizi evropske ekonomije, EU ostaje dosljedna u vrednovanju reformskih dostignuća svake od država kandidata za članstvo".\n"To će, bez sumnje biti veliko ohrabrenje Vladi Crne Gore u traženju odgovora na predstojeće ekonomsko-socijalne probleme koje generiše globalna kriza, s ciljem da se očuva unutrašnja stabilnost i održi mogući nivo ekonomskog dinamizma", rekao je Ðukanović.\nLider DPS-a ocijenio je da je jučerašnjim činom "EU pokazala da je iskreno posvećena dobru zemalja našeg regiona i daje njena ruka podrške okrenuta prema zapadnom Balkanu".\n"Na nama je da pokažemo kojim tempom smo spremni da koračamo prema vratima koja su za nas otvorena. Crna Gora će znati da odgovorno predvodi evropski pokret našeg regiona", rekao je Ðukanović.\nCrna Gora počeće pristupne pregovore sa EU u junu sljedeće godine, ako do tada ispuni kriterijume u vezi sa provođenjem reformi, odlučio je juče u Briselu Evropski savjet.


REVIZORI UTVRDILI NEPRAVILNOSTI: BUDŽETSKA REZERVA KAO BANKOMAT DPS-A - PV Informer REVIZORI UTVRDILI NEPRAVILNOSTI: BUDŽETSKA REZERVA KAO BANKOMAT DPS-A - PV Informer\nREVIZORI UTVRDILI NEPRAVILNOSTI: BUDŽETSKA REZERVA KAO BANKOMAT DPS-A\n5 dana pre 119 pregleda Izvor: rtnk.me\nDržavna revizorska institucija (DRI) utvrdila je više nepravilnosti koje se tiču odluke Ministarstva ekonomije da podijeli 5.100 paketa životnih namirnica građanima Rožaja i Gusinja.\nRevizori su, između ostalog, saopštili da nisu priloženi dokazi o raspodjeli paketa korisnicima, da je pitanje zašto je ovo Ministarstvo, a ne Ministarstvo rada i socijalnog staranja (MRSS), dijelilo pomoć, ali i da u tom poslu nisu poštovane odredbe Zakona o javnim nabavkama.\n”Vijesti” su pisale da je mjesec uoči parlamentarnih izbora 2020. godine Ministarstvo osiguralo pakete u cilju ublažavanja posljedica koronavirusa vrijedne više od četvrt miliona eura, da su oni plaćeni iz budžetske rezerve a informacija o tome tada proglašena tajnom.\nIz Istraživačkog centra Mreže za afirmaciju nevladinog sektora (MANS) smatraju da je nalaz DRI-a u vezi sa ovim slučajem “samo potvrdio dugogodišnje sumnje da se budžetska rezerva koristila kao bankomat Demokratske partije socijalista”.\n”I to usred predizborne kampanje, a ovo je jedan u nizu primjera koji ilustruju da je i pandemija predstavljala koristan paravan za zakulisne radnje. U konkretnom, raspodjela materijalne pomoći u vidu paketa hrane, bez jasnih kriterijuma i podatka o tome kod koga je ta pomoć završila, kao i činjenica da je pomoć dijelilo Ministarstvo ekonomije, a ne nadležno MRSS, potvrđuje navode MANS-a od ljeta 2020. godine da se pod plaštom socijalne pomoći, tajno finansirane iz budžetske rezerve, vršio uticaj na birače”, kazao je Lazar Grdinić za “Vijesti”.\nTadašnja ministarka ekonomije Dragica Sekulić kazala je za “Vijesti” da njen resor nije bio zadužen za određivanje broja ili raspodjelu paketa, već samo za njihovu nabavku.\n”Nabavljeni paketići su dati na raspolaganje tadašnjem MRSS, a ono ih je dalje distribuiralo centrima za socijalni rad nadležnim za navedene opštine, koji su izvršili raspodjelu građanima. Prema informacijama kojima raspolažem, u tim centrima postoji tačna evidencija kome su paketići raspoređeni, u skladu sa politikom rada tih centara (ugrožene kategorije stanovništva). Sigurna sam da je bilo bolje komunikacije između DRI i resora nadležnog za pitanja socijalnog staranja u prethodnoj Vladi, da su se informacije koje sam navela mogle potkrijepiti dokumentacijom koja postoji u arhivi Ministarstva i centara za socijalni rad”, kazala je ona.\nPoslanica DPS-a pojasnila je da je u okviru tadašnjeg Nacionalnog koordinacionog tijela za zarazne bolesti (NKT) djelovao i Operativni štab za podršku privredi i građanima, za čiju koordinaciju je bio zadužen njen resor, kojem su se, između ostalog, građani direktno obraćali za pomoć.\n”U tom smislu, a uz koordinaciju i stalnu komunikaciju sa Ministarstvom rada i socijalnog staranja, odlučeno je da se građanima koji su socijalno ugroženi pomogne dostavljanjem paketa sa životnim namirnicama i na taj način im se omogući lakše životno funkcionisanje, na isti način kako je to u ranijem periodu rađeno i sa drugim opštinama u Crnoj Gori za koje je ocijenjeno da je potrebno djelovati takvim mjerama. S obzirom da je Ministarstvo ekonomije koordiniralo radom Operativnog štaba, javna nabavka je sprovedena u skladu sa Zakonom o javnim nabavkama, preko stručnih službi ministarstva”, kazala je ona.\nZakonom je propisano da pregovarački postupak bez prethodnog objavljivanja poziva za nadmetanje može da se sprovede za nabavku robe “u mjeri u kojoj je to neophodno, zbog izuzetne hitnosti prouzrokovane događajem koji naručilac nije mogao da predvidi, a koji nije prouzrokovan djelovanjem naručioca, nije moguće postupiti u rokovima propisanim za otvoreni, ograničeni ili konkurentski postupak sa pregovorima’’.\nDodala je da je stručnim uputstvom Direktorata za politiku javnih nabavki Ministarstva finansija propisano je da u navedenom slučaju nije potrebno da naručilac prije pokretanja ovog postupka pribavi mišljenje Ministarstva finansija.\n”Dakle, shodno navedenoj odredbi Zakona i uputstvu Ministarstva finansija, u konkretnom slučaju radilo se o nabavci robe, životnih namirnica u hitnom postupku, zbog okolnosti koje su bile izazvane pandemijom koronavirusa. Napominjem da je NKT, pored uloge da preduzima odgovarajuće mjere i aktivnosti radi zaštite građana Crne Gore od širenja pandemije izazvane koronavirusom, imalo snažnu koordinaciju između različitih resora – ministarstava, organa uprave i drugih subjekata, u cilju preduzimanju odgovarajućih mjera i aktivnosti radi pomoći građanima i privredi”, kazala je Sekulić.\nDRI je utvrdila da tenderska dokumentacija ne sadrži jasno definisano mjesto izvršenja ugovora odnosno ono je određeno sa “u skladu sa potrebama naručioca”. Ugovorom o isporuci životnih namirnica navedena je obaveza dobavljača da pakete isporuči FCO Rožaje i Gusinje. Revizori su preporučili Ministarstvu da tenderska dokumentacija koju sačinjava sadrži jasno određeno mjesto izvršenja ugovora kako bi, u skladu sa njom, ponuđaču bili poznati svi troškovi koje može imati.\nMinistarstvo ekonomije je sprovelo postupak nabavke, zaključilo ugovor i tek nakon toga je zahtijevalo korišćenje sredstava budžetske rezerve za isplatu po tom osnovu. Dakle u periodu sprovođenja nabavke nisu bila obezbijeđena finansijska sredstva za predmetnu nabavku.\nRevizori su preporučili Ministarstvu da pokreće postupak javne nabavke samo ako za nju ima obezbijeđena finansijska sredstva. Preporučili su i da Ministarstvo isključivo vrši poslove iz svoje nadležnosti shodno Uredbi o organizaciji i načinu rada državne uprave, a poslove iz nadležnosti socijalne i dječije zaštite obavljaju druge nadležne institucije.


Juni 2, 2018 Juni 2, 2018 ŽURNAL\nVećinom od 1.230 prisutnih delegata, Lutovac je na izbornoj skupštini u Centru “Sava” u Beogradu pobedio preostale kandidate za predsednika stranke, Gordanu Čomić i Branislava Lečića. Lutovac je dobio 659 glasova delegata, Čomić 468, a Lečić 123.\nLutovac je posle izbora za N1 rekao da je njegova prva poruka da “moraju da se zbiju redovi”, da se stranka organizuje i učini jedinstvenom i funkcionalnom.\n“Moramo da povratimo poverenje građana da im dokažemo da ćemo zastupati njihove interese”, rekao je Lutovac.\nPrema njegovim rečima, DS mora biti veća od 2,2 posto, koliko je osvojila na beogradskim izborima. “Mora biti jedan od stubova budućih saveza koji će preporoditi Srbiju”, rekao je za N1.


Konte: Prijateljstvo Italije i Rusije ima ogroman potencijal - Sputnjik Srbija\nKonte: Prijateljstvo Italije i Rusije ima ogroman potencijal\n09:59 05.07.2019 (osveženo 10:17 05.07.2019) Preuzmite kraći link\nPremijer Italije Đuzepe Konte izjavio je nakon razgovora sa Putinom da su pregovori sa ruskim predsednikom omogućili jačanje odnosa između Rusije i Italije i da prijateljstvo između ovih zemalja ima veliki potencijal.\n„Prijateljstvo, dijalog, jačanje bilateralne saradnje i kulturna razmena: to su ključne reči koje najbolje opisuju moj današnji susret sa predsednikom Putinom“, napisao je Konte na svojoj stranici na Fejsbuku.\nPrema njegovim rečima, tokom dva sastanka u Vladinoj palati „Kidži“, a zatim i na večeri u vili „Madama“, bilo je prilike da se duboko diskutuje o brojnim temama i da se ojačaju, već čvrsti, odnosi Italije i Rusije.\n„Složili smo se da je potreban otvoren i sveobuhvatan pristup dijalogu, koji bi trebalo da pokrene rešenja za velike regionalne krize, od Libije do Sirije; od Ukrajine do Venecuele. Sve više sam uveren da Moskva može da igra vodeću ulogu u rešavanju tih kriza“, istakao je Konte.\nPremijer je naglasio da Italiju i Rusiju ujedinjuju „duboka prijemčivost kulture i snažna ljubav prema svim mnogim oblicima umetničkog izražavanja“. Prema njegovim rečima, Rusija i Italija se „ponose divnom saradnjom u kulturi i nauci i brojnim epizodama saradnje između naših istraživačkih centara i univerziteta“.\nPredsednik Rusije je u četvrtak bio u zvaničnoj poseti Italiji tokom koje se susreo sa rimskim papom, predsednikom Italije Serđom Matarelom i predsednikom Vlade Đuzepeom Konteom. Kasnije je u vili „Madama“, koja se koristi za zvanične prijeme italijanske Vlade, održana večera na kojoj su bili predstavnici rusko-italijanskog Foruma za dijalog civilnog društva.\nĐuzepe Konte, Vladimir Putin, Italija


Usvojene dopune zakona o službi u Oružanim snagama BiH | Republika Srpska\nNaslovna Bosna i Hercegovina Usvojene dopune zakona o službi u Oružanim snagama BiH\nPredstavnički dom Parlamentarne skupštine BiH usvojio je večaras u prvom čitanju Prijedlog zakona o dopunama Zakona o službi u Oružanim snagama BiH, čiji je predlagač Klub SDA.\nSDA predlaže da se u ovaj zakon ugradi odredba prema kojoj bi pripadnicima Oružanih snaga BiH – koji su najmanje dvije godine bili pripadnici Vojske Republike Srpske (RS), Armije BiH, HVO-a, a kojima zbog važećeg zakona ne može biti produžena profesionalna vojna služba – bilo omogućeno prijevremeno penzionisanje.\nPo hitnom postupku Predstavnički dom usvojio je Prijedlog zakona o izmjenama i dopunama Zakona o graničnoj kontroli, dok Prijedlog zakona o izmjeni i dopuni Zakona o sukobu interesa u institucijama vlasti BiH, poslanika Martina Raguža, nije imao većinsku podršku.\nDom je usvojio zaključak da reaktivira Interresornu radnu grupu Savjeta ministara, Parlamentarne skupštine BiH i Centralne izborne komisije (CIK) BiH, koja će pripremiti izmjene ovog zakona, u skladu sa mišljenjem Venecijanske komisije.\nZbog nedovoljne entitetske većine iz RS, Prijedlog zakona o promociji malih i srednjih preduzeća i preduzetništva u BiH, u drugom krugu glasanja, nije dobio podršku u drugom čitanju.\nPredstavnički dom odbacio je inicijativu nezavisnog poslanika Momčila Novakovića za uvrštavanje u dnevni red sjednice Doma tačke „Odgovornost članova Predsjedništva BiH za vođenje spoljne politike BiH u svjetlu posljednjih izjava pojedinih članova“.\nPrijedlog zakona o izmjenama i dopunama Zakona o polaganju pravosudnog ispita u BiH, kao i Prijedlog zakona o izmjenama i dopunama Krivičnog zakona BiH, čiji su predlagači poslanici Kluba SDP-a, oba u drugom čitanju, takođe nisu imali entitetsku podršku iz RS, te su upućeni Kolegijumu doma na usaglašanje.\nPrijedlog zakona o izmjenama Zakona o državnoj službi u institucijama BiH čiji je predlagač poslanik Lazar Prodanović, sa negativnim mišljenjem Ustavnopravne komisije proslijeđen je Kolegijumu Doma na dalje usaglašavanje.\nPredstavnički dom nije prihvatio negativni izvještaj Zajedničke komisije za nadzor nad radom Obavještajno-bezbjedonosne agencije BiH o Prijedlogu zakona o izmjenama i dopunama Zakona o zaštiti tajnih podataka, te je on vraćen ovoj komisiji na ponovno razmatranje.\nNa prijedlog Ustavnopravne komisije doma, uz obrazloženje da postoji potreba za razmatranjem naknadno uloženih amandmana, za sljedeću sjednicu odgođeno je izjašnjavanje o Prijedlogu zakona o autorskim i srodnim pravima i Prijedlogu zakona o kolektivnom ostvarivanju autorskih i srodnih prava, u drugom čitanju.\nPoslanici su usvojili Informaciju o stanju bezbjednosti u BiH u 2009. godini Ministarstva bezbjednosti BiH, kao i Izvještaj o provođenju zakona u nadležnosti CIK-a BiH za 2009. godinu.


Eliminacija u 30 sekundi: Ruske specijalne snage uništavaju teroriste /video/ - Sputnjik Srbija\n01:12 23 Oktobar 2020\n09:23 27.02.2020 (osveženo 15:39 27.02.2020) Preuzmite kraći link\nMinistarstvo odbrane Rusije je objavilo video-snimak na kome se vidi kako pripadnici ruskih Snaga za specijalne operacije (SSO) likvidiraju teroriste.\nGde, kada i u kojim uslovima je video-snimak nastao nije poznato.\nPodsetimo, u Rusiji se 27. februara obeležava Dan SSO. Ovaj praznik je utvrđen predsedničkim ukazom od 26. februara 2015. godine.\nMinistarstvo odbrane RF, Snage za specijalne operacije


Inovativna preduzeća i naučnoistraživačke organizacije imaju na raspolaganju bespovratna sredstva Fonda za inovacionu delatnost za razvoj inovativnih proizvoda, usluga i tehnologija kroz Program ranog razvoja i Program saradnje nauke i privrede u iznosu od šest miliona evra.\nKroz Program saradnje nauke i privrede dodeljuje se finansijska podrška do 300.000 evra po projektu, a korisnici su konzorcijumi sačinjeni od najmanje jednog privatnog mikro, malog ili srednjeg preduzeća osnovanog u Srbiji i jedne javne akreditovane naučno-istraživačke organizacije. Podrška omogućava konzorcijumima da realizuju zajedničke projekte kako bi stvorili proizvode, usluge, tehnologije i tehnološke procese visoke vrednosti kroz primenjeno istraživanje i razvoj. Finansiranjem koje Fond dodeljuje pokriva se maksimalno 70% ukupnih opravdanih troškova projekta za mikro i mala preduzeća, odnosno 60% za srednja preduzeća. Projekti mogu trajati do 24 meseca.\nZa ovaj javni poziv koji je otvoren od 10. oktobra 2019 godine obezbeđena su sredstva u okviru budžeta Republike Srbije, sa razdela Ministarstva prosvete, nauke i tehnološkog razvoja, a kroz „Projekat za unapređenje konkurentnosti i zapošljavanja“ (po osnovu Sporazuma o zajmu između Republike Srbije i Svetske banke).\nVideo prilog – Javni poziv za programe Fonda za inovacionu delatnost - https://www.youtube.com/watch?v=ns6EVi7AFM0\nEvropska nedelja preduzetništva obeležava se u Beogradu u znaku start up preduzeća


Teodorović: Video sam nadu u koloni mokrih nogu | Autonomija\n"Da se okonča ludilo"\nAkademik Dušan Teodorović izjavio je da je „video nadu u koloni mokrih nogu“ na skupu “Stop krvavim košuljama”, prošle subote, na kojem je govorio.\n„Posle dužeg vremena, demokratska Srbija je počela da pokazuje stvarnu snagu i želju da okonča vladavinu jednog čoveka“, rekao je Teodorović, za današnje izdanje lista Blic.\nPrema njegovim rečima, „protest je i građanski, i opozicioni, i studentski, i penzionerski“.\n„Protestovali su normalni ljudi koji žele da se okonča ludilo u društvu i Srbija povede drugim putem“, rekao je Teodorović.\nPrema njegovim rečima, „ciljevi protesta koji nisu za sada formalno definisani su, pre svega, borba za poštene izbore i povratak Srbije na put demokratije“.\n„Ovaj protest ima mnogo spontanosti i uveren sam da će s vremenom bolje da se definišu političke poruke“, rekao je Teodorović.\nOn je rekao da na protestu nema ekstremne desnice i da nju u Srbiji predstavljaju „Vučićevi jurišnici, kao što je Miša Vacić i slični, a oni svakako ne učestvuju u protestu“.\n„Dijapazon opozicionih stranaka od levice ka desnici je poželjan u ovom trenutku, jer mi pokušavamo da odbranimo Srbiju od katastrofe koja ju je zadesila i koja se zove Aleksandar Vučić i njegov režim“, rekao je Teodorović.


Fudbal: Adnan Zukić na meti nogometnih stručnjaka | Zivinice.ba\nPočetna » Sport » Fudbal: Adnan Zukić na meti nogometnih stručnjaka\tŠefik Gadžo03.02.2014 17:55\nFudbal: Adnan Zukić na meti nogometnih stručnjaka\nMladi živinički fudbaler Adnan Zukić nastavlja sa uspješnim igrama u ekipi Usti nad Lebem, koja se takmiči u Drugoj ligi Češke. Na kraju polusezone ekipa se nalazi na 4.mjestu, zaostaje 3 boda za liderom na tabeli, pa se očekuje da u nastavku prvenstva, koje počinje 7.marta, Adnanova ekipa krene na osvajanje prvog mjesta i plsmana u Prvu ligu.\nDa je taj uspjeh moguć ovako objašnjava mladi fudbaler Adnan Zukić:\n“Pripreme uveliko traju, krenuli smo sa pripremnim utakmicama, da da bi se što bolje uigrali i krenuli ka osvajanju titule. Stručno rukovodstvo je odabralo da igramo protiv najjačih ekipa Češke. Tako smo sa Viktorijom Plzen igrali 2:2, što je bilo ravno senzaciji, pošto Viktorija važi za najjaču ekipu koja se takmičila u Ligi prvaka zajedno sa Bajernom, CSK-a i Mančester Citijem. Takođe smo pružili dobru igru i protiv isto tako jake ekipe koja se takmiči u Ligi Evrope Librecom i izgubili smo 1:2.Do početka nastavka prvenstva igraćemo još nekoliko utakmica sa jačim protivnicima”.\nAdnan se istakao tokom cijele polusezone, a tako je nastavio i na pripremnim utakmicama i proglasili su ga glavnim”krivcem” što je njegova ekipa dobro prošla protiv najjačih klubova Češke. Češki mediji ovih dana puni su hvale za igre Adnana Zukića, pa ne bi bilo iznenađenje da uskoro dobije šansu u prvoligaškim klubovima, koji kubure na poziciji stopera, a koja Adnanu najviše leži.\nO toj mogućnosti Adnan Zukić kaže:\n“Za sada sam član FK Usti nad Lebem, stručno vođstvo je zadovoljno mojim igrama, u prvoj sam postavi, a ugovor me vezuje još 18 mjeseci, ali transferi su mogući uz odgovarajuće obeštećenje, pa ćemo vidjeti kako će se odvijati stanje u narednim danima do početka drugog dijela prvenstva”.\nPodsjećamo da je Adnan najviše igrao u tuzlansoj Slobodi, potom u dubrovačkom GOŠK-u, Gradini iz Srebrenika, austrijskom NAC-u i još nekim klubovima. Međutim, kako je krenulo neće biti iznenađenje da Adnan Zukić uskoro zaigra i u najjačoj ligi Češke./Š.G./


RTS :: Autori i ekipe RTS-a na ispitu pred festivalskom publikom\nFilm i TV Autori i ekipe RTS-a na ispitu pred festivalskom publikom\nsreda, 31. jul 2019, 17:01 -> 20:21\nAutori i ekipe RTS-a na ispitu pred festivalskom publikom\nFilmove „O životu i o smrti“ i „Delirijum tremens“, rađene u produkciji RTS-a, festivalska publika čeka s nestrpljenjem u Crnoj Gori i Nišu, a oba filma će u jednom danu biti prikazana na 43. Festivalu filmskog scenarija u Vrnjačkoj Banji.\nPotresno i snažno ostvarenje O životu i o smrti, po scenariju Predraga Perišića, u režiji Predraga Velinovića, u konkurenciji je za nagrade na Festivalu filmskog scenarija u Vrnjačkoj Banji. Životi junaka, bremeniti od dilema, nerazumevanja, od samoće, ispreplitaće se u noći bombardovanja Radio-televizije Srbije.\n„Jedna tužna priča, ali smo mi jako lepo radili sa ekipom, baš je bilo neosetno što nije tako često. Podseća me taj film na jedan, po strukturi svojoj, naš stari film H-8 Tanhoferov, svi znaju sve. Tako i ovde, mi znamo šta je bilo, te nesrećne 99. godine“, kaže glumac Miodrag Krivokapić, jedan od glavnih protagonista ovog filma.\nOstvarenje Gorana Markovića Delirijum tremens nastavlja pohod na festivale. Priču o glumcu koji traga za sopstvenim identitetom, publika na Žabljaku gledaće 3. avgusta, sledećeg dana u Herceg Novom, a u Vrnjačkoj Banji 15. avgusta, posle čega sledi Niš.\n„Ne samo što je potvrda da je to što je urađeno kvalitetno, što dokazuju nagrade koje smo dobili, Goran Marković za režiju i ja za glavnu ulogu, nego je nekako lepo što se svaki put potvrdi da to što smo radili, to što se nas tiče, da se tiče i nekog drugog“, mišljenja je Tihomir Stanić.\nPosvećenost, profesionalnost i entuzijazam autora i ekipe RTS-a, sada su na ispitu pred festivalskom publikom. Ispit kod publike pred malim ekranom, film O životu i o smrti je već položio, Delirijum tremens polaže ove jeseni.


Malerov izveštaj o vezama Trampa i Rusije biće objavljen u četvrtak\nIzveštaj specijalnog tužioca Roberta Malera o saradnji Donalda Trampa i Rusije i potencijalnoj opstrukciji pravde od strane predsednika, trebalo bi da bude objavljen u četvrtak. Na uvid javnosti biće stavljeni samo oni delovi izveštaja koji nisu označeni kao poverljivi. Predsednik SAD Donald Tramp je ponovio da je "u potpunosti oslobođen sumnje da je prekršio zakon uoči izbora 2016".\nTramp je na Tviteru napisao da su Robert Maler i sekretar za pravosuđe VIlijem Bar koji je napravio sažetak Malerovog izveštaja, već ustanovili da "nije bilo saradnje, niti opstrukcije pravde", te da su zakon prekršilli Hilari Klinton, Demoktatski nacionalni komitet i "korumpirani policajci". Tramp je zatražio i da se "istraže oni koji su vodili istragu".\nVašington očekuje da izveštaj Roberta Malera od 400 strana, koji je rezultat istrage u trajanju od 22 meseca, bude objavljen u četvrtak. Sekretar za pravosuđe Vilijem Bar je prethodno izveštaj sveo na 4 stranice svog sažetka u kome je konstatovao da nije bilo saradnje Trampa i Rusije, kao i da predsednik nije opstruisao pravdu - iako je Maler u izveštaju napisao da ga "ne može u potpunosti osloboditi sumnje za to".\nIpak, deo javnosti insistira na tome da ceo izveštaj bude objavljen, a ne da se zaključci izvlače iz sižea sekretara za pravosuđe, koga je Tramp imenovao na položaj.\nPortparolka Bele kuće Sara Sanders izjavila je za Foks Njuz da "veruje da izveštaj nije loš po predsednika".


Francuske bolnice će izbeći katastrofu – Vesti iz srbije i sveta\nHome > Svet > Francuske bolnice će izbeći katastrofu\nFrancuske bolnice će izbeći katastrofu\nby Janko Vesic - Januar 14, 2022 016\nKATASTROFALNI scenario se udaljava od francuskih bolnica, procenili su u petak stručnjaci čuvenog Instituta Paster koji su izračunali mogući uticaj aktuelnog talasa soja omikron. Ističe se da će pristak na bolnice biti veliki, ali izdržljiv.\nSituacija je procenjena kao teška, ali pod kontrolom. Iz Pastera su poručili da se stvari kreću ka komplikovanom scenarju, ali da on nije najteži koji je mogao da se dogodi.\nU zemlji sa preko 300.000 zaraženih dnevno, postojala je bojazan kako će se sve to odraziti na zdravstveni sistem, imajući u vidu nedovoljno istraženu “ćud” omikorna. Sada su stvari, ipak, jasnije. Potvrdilo se da je nova varijanta manje opasna od prethodne i da izaziva manje potrebe za hospitalizacijom, a situaciju poboljašava i velika vakcinisanost stanovištva.\nSpecijalisti iz Pastera su tako izračunali da će pik u bolnicama u Francuskoj uslediti krajem januara i da će iznositi između 2.500 i 5.000 dnevnih hospitalizacija. U najpesimističkijem scenariju, to bi bilo više nego u prvom talasu, ali je olakšavajuća okolnost to što bolesnici ostaju mnogo kraće u bolnici i manje im je potreban odlazak na intezivnu negu.\nIsto tako, maksimum bolesnika na reanimaciji se procenjuje na 6.000, što je manje nego u prvom talasu.\nPresedan u svetu tenisa, Novak može samo trijumfalno da završi ovo učešće u Australiji\nTURCI SE SPREMAJU ZA NAPAD: Planirane dve velike operacije – evo ko im je na meti\nDezember 2, 2021 027\nOktober 30, 2021 Oktober 30, 2021 045\nRepublika Srbija uspešno realizovala svop transakciju\nNovember 27, 2021 November 27, 2021 033


U Beogradu uskoro otvaranje "Starbaksa", ali na ćirilici - mojKontakt portal\nU Beogradu uskoro otvaranje “Starbaksa”, ali na ćirilici\nU Beogradu će u ponedjeljak, 15. aprila, biti otvoren prvi “Starbaks”, a natpis čuvenog brenda biće ispisan i ćirilicom.\nSrbija je jedina zemlja bivše Jugoslavije gde je došao “Starbaks”, koji je pristao da njegov logo bude ispisan na ćirilici još samo u Moskvi, javlja Televizija “Pink”.\nPrema istom izvoru, do kraja godine u Beogradu će biti otvoreno još 10 “Stabaksovih” lokala, a natpis na ćirilici je izričit uslov koji je postavio zamjenik gradonačelnika Beograda Goran Vesić.\nGradska uprava Beograda uveliko radi na tome da svi veliki strani trgovinski lanci koji posluju u Beogradu uskoro svoje firme istaknu i na ćiriličnom pismu, a u toku su pregovori sa čuvenim lancem brze hrane “Mekdonalds”, čiji će naziv uskoro takođe pisati na ćirilici.\nVesić je ranije rekao novinarima da je to još jedan primjer promovisanja ćirilice i uslov koji je postavljen kompaniji “Starbaks”.\n“Moj uslov prilikom pregovora sa `Starbaksom` bio je da natpis, osim na latinici, bude i na ćirilici. Ako sami ne cenimo svoju kulturu, neće je ceniti ni drugi”, rekao je Vesić.\nOn je istakao da grad Beograd želi da pomogne da se očuva ćirilica i da će kao grad dati konkretan doprinos, tako da će Skupština grada na današnjoj sjednici donijeti prvu konkretnu odluku s ciljem zaštite i promovisanja ćirilice, koja će se odnositi na firme.\n“Pred odbornicima će se naći odluka prema kojoj će grad Beograd svim pravnim i fizičkim licima koji su zakupci poslovnog prostora u prostorijama gde je vlasnik grad Beograd dati dodatni popust od pet odsto ukoliko imaju istaknutu firmu na ćirilici”, rekao je Vesić.\nOn je najavio da će se u narednom periodu osmisliti i druge mjere iz nadležnosti grada Beograda s ciljem zaštite ćirilice.\n“Ćirilica i latinica su naša pisma, ali ćirilica je naše izvorno pismo i mislim da kao lokalna samouprava imamo obavezu da učinimo sve da promovišemo ćirlicu i da je dodatno zaštitimo”, istakao je Vesić.\nPrevious Previous post: Sutra u Banjaluci o radu nedjeljom i praznicima\nNext Next post: Predator iz banjalučkog vrtića mjesecima bez kazne


Turski ambasador Koç: Sa BiH želimo milijardu dolara trgovinske razmjene godišnje – Biznis.ba\nNaslovnaBiHTurski ambasador Koç: Sa BiH želimo milijardu dolara trgovinske razmjene godišnje\nobjavljeno 23. jun 2019. u 11:49\nStabilnost u Bosni i Hercegovini znači stabilnost regije zapadnog Balkana pa možda i cijelog kontinenta, a utiče i na stabilnost Turske, zbog čega će Republika Turska ostati opredijeljena da pomaže BiH u postizanju političke, ali i ekonomske stabilnosti.\nIstaknuo je to danas u Sarajevu ambasador Turske u BiH Haldun Koç govoreći kao uvodničar na redovnoj nedjeljnoj sesiji Asocijacije nezavisnih intelektualaca “Krug 99” o temi “Inicijative Turske u stabiliziranju BiH”.\nUz podsjećanje da ove dvije zemlje imaju dobre odnose koji se, između ostaloga, oslanjaju na historijske veze, ambasador je napomenuo da u okviru međunarodnih inicijativa Turska pruža podršku BiH, kao i u okviru Upravnog obora Vijeća za implementaciju mira (PIC).\n– Intenzivno radimo na poboljšanju trgovinske razmjene usmjerene na povećanje investicija Turske u BiH, a cilj nam je da trgovinska razmjena između dvije zemlje dostigne vrijednost od milijardu dolara godišnje – pojasnio je Koç.\nDodao je da Turska također podržava put BiH ka punopravnom članstvu u Evropskoj uniji, a podsjetio je i da su nedavno potpisana dva značajna međudržavna sporazuma od koji se jedan tiče slobodne trgovine, a drugi izgradnje brze ceste između Sarajeva i Beograda.\nGovoreći o načinima dostizanja stalnosti, Koç je naglasio da tome zasigurno može doprinijeti nastavak tripartitnog dijaloga između BiH, Srbije i Turske, ali i dijalog između BiH, Hrvatske i Turske.\n– To je odraz naše želje da širim dijalogom i iskrenošću u pristupu saradnji u regiji damo doprinos jer su to dobre prilike da se neke stvari na direktniji način postave i o njima razgovara te ponude rješenja – stava je Koç.\nPostoje, istaknuo je, konkretni rezultati tripartitnog mehanizma jer je na jednom od sastanaka na nivou ekonomija BiH, Srbije i Turske odlučeno da se otvori zajedničko ekonomsko predstavništvo za BiH i Srbiju u Turskoj što je i učinjeno.\nIzrazio je mišljenje da ne postoji problem koji se dijalogom ne može riješiti, zbog čega smatra da je potrebno iskoristiti svaku mogućnost i platformu za to bilo da je riječ o međunarodnim inicijativama za regionalnu saradnju ili da je u pitanju tripartitni mehanizam.\nPredsjednik Kruga 99 Adil Kulenović ocijenio je da je ovo važna tema za BiH, podsjećajući da BiH ima dobre odnose s ovom zemljom bez obzira na unutrašnje političke prilike u Turskoj, a ta zemlja uvijek je imala principijelni stav o stabilizaciji odnosa unutar BiH.\nZbog svega toga na sesiji je izraženo očekivanje da će Turska još snažnije biti opredijeljena u zaštiti interesa i suvereniteta BiH.


Vesti online / Vesti / Srbija / Smena zbog krimske tužiteljke\nBez ikakvog obrazloženja u Skupštini Srbije u četvrtak je smenjen predsednik Odbora za dijasporu Ivan Kostić, iz redova Dveri, a na njegovo mesto izabran je Miodrag Linta iz SNS-a. Smenjen je iznenada, a kako "Vesti" saznaju, kasno po podne, dan uoči sednice odbora, članovi vladajuće koalicije dobili su obaveštenje da na dnevni red stave smenu Kostića i njegovog zamenika. Tako ni sam predlagač, Aleksandar Marković iz SNS-a, nije imao objašnjenje za svoj predlog, pa se sve svelo na konstataciju "da je dobro da se promeni predsednik odbora posle dve godine".\nNekorektan odnos vladajuće većine: Ivan Kostić\n- Smatram da je razlog moje smene dolazak u Srbiju Natalije Poklonske, žene koja je bila glavni tužitelj Krima i koja nije došla na poziv Dveri, već skupštinskog Odbora za dijasporu i Srbe u regionu. Kada se u medijima pojavila vest da je došla na poziv Dveri, mi to nismo mogli da sprečimo. Predstavnici vladajuće koalicije su, nažalost, u Skupštini Srbije prema njoj imali nekorektan odnos i ženi srpskih korena zabranili ulazak u glavnu skupštinsku salu - kaže Ivan Kostić.\nŽeleći kolegama puno uspeha u radu, Kostić je prvi put progovorio o problemima koje je imao dok je bio predsednik odbora.\n- Na glavne sednice odbora, na kojima se pričalo o budžetu, niko od predstavnika vlasti nije došao, tako da nismo imali nijedan predlog amandmana na zakon o budžetu. Ne znam šta je bio razlog da se bojkotuju sednice odbora, ali smatram da je ta politička ostrašćenost koja je i dalje prisutna u Skupštini pogubna za politički sistem - kazao je Kostić.\nStudenti nepoželjni u Skupštini?!\nProblema je bilo i prilikom posete srpskih studenata iz inostranstva. Kako ističe, malo uoči dolaska 70 predstavnika Organizacije srpskih studenata iz inostranstva u Skupštinu, rečeno je da je sala zauzeta, te da je bilo problema i sa njihovim ulaskom u samu zgradu skupštine.\n- Dan pred sednicu nama se otkazuje sala u kojoj bi trebalo da budu, a dan kad su došli javlja se problem na vratima i studente neće da puste unutra. Praktično se bojkotuje njihov dolazak i petoro ljudi iz ministarstava, uključujući i gospođu iz Ministarstva prosvete, otkazuju dolazak na skup - zaključuje Kostić.\nOn je naveo da mu nekoliko puta nisu bila odobrena putovanja, pa nije bio u prilici da se odazove pozivu Srba iz dijaspore na svečanosti i događaje koje su organizovali.\n- Bojkotovali su moj odlazak u severnu Ameriku na veliki svenarodni skup i sabor u Libertvilu prošle godine. Ne znam iz kojih razloga - ističe Kostić.\nKao jedan od najvećih uspeha Odbora za dijasporu i Srbe u regionu naveo je to što je zajedno sa Ministarstvom spoljnih poslova Srbije i sa predstavnicima jevrejske zajednice pokrenuo "projekat oživljavanja sećanja na genocid u Jasenovcu."\nBriga za Srbe u regionu\n- U radu odbora veliku smo pažnju posvetili saradnji sa Srbima u regionu. Prošle godine smo imali veliku konferenciju Srba u regionu i obavezali se da se svake godine na proleće održi takva konferencija u Beogradu. Skupštinu su posetili predstavnici najvažnijih srpskih udruženja iz regiona i postavili temelje na kojima će, nadam se, budući predsednik Odbora nastaviti da radi - kaže Kostić.\n- Još 2016. smo održali sednicu odbora, gde se prvi put za 70 godina o Jasenovcu govorilo u Skupštini. Mi smo kroz taj projekat zakotrljali stvar koja je dala rezultate i u januaru ove godine sa izložbom je tema Jasenovca došla u centar političkih dešavanja Evrope. Međutim i tu je bilo problema. Do poslednjeg trenutka nismo mogli da kažemo ko će da otvori sednicu, da bi u zadnji čas saznali da će to biti predsednica parlamenta - pojašnjava Kostić.\nDRUŠTVO Funkcioner Dveri glavni za dijasporu\nSRBIJA Smenjen Ivan Kostić!


Neurofeedback - kompjuterizirana metoda, , Udruga Pružam ti ruku, Umag, Istra\nŠTO JE NEUROFEEDBACK? NEUROFEEDBACK je kompjuterizirana metoda, bazirana na praćenju električne aktivnosti mozga (EEG-a) i davanju popratne informacije (feedback), odnosno neinvazivna terapijska intervencija usmjerena na vježbanje samoregulacije mozga.\nSamoregulacijski trening poboljšava funkcije središnjeg živčanog sustava, a time poboljšava mentalne snage, emocionalnu kontrolu i fiziološku stabilnost. Trening se provodi tako da pacijent prati na svom monitoru aktivnosti, napr. u vidu igrica, a terapeut na svom monitoru prati električne valove u realnom vremenu koji se dešavaju u mozgu pacijenta.\nPutem sistema nagrađivanja i inhibicije dolazimo do vizualnog,taktilnog,slušnog feedbacka i do samoregulacije mozga, odnosno poboljšanog moždanog funkcioniranja. Individualna terapija traje 30-40 minuta ovisno o pacijentu i njegovim mogućnostima, a protokol za tretman prilagođava se prema potrebama i simptomima svakog pojedinca.\nPrimjenom NEUROFEEDBACK metode evidentirana su poboljšanja u socijalnim interakcijama, komunikaciji, pozornosti i koncentraciji, te emocionalnoj stabilnosti kod autizma, Ašpergerova sindroma, ADHD, anksioznosti, PMS-a, ozljede mozga, kronične boli, demencija i Parkinsonove bolesti.


NASILJE U PORODICI: U Srbiji od početka godine ubijeno 28 žena : Nadlanu.com\nObjavljeno 25. nov 2019. / 09:00:39\n- Kako je rekao, on će nastaviti sa apelom za podršku te inicijative, jer je to jedini način da se obezbedi izvesnost kažnjavanja nasilnika. U najvećem broju slučajeva nadležni organi ne sarađuju na adekvatan način. Jedino sistemski i pravovremeni postupak će sprečiti nasilnike da deluju - ukazao je Pašalić.\n- Broj stručnih radnika u centrima za socijalni rad mora se prilagoditi broju korisnika, a posebno broju slučajeva nasilja i slučajeva u oblasti zaštite dece, što je ključni preduslov za efikasnu borbu protiv nasilja prema ženama - ističe Pašalić.\nkažnjavanje nasilnikanasilje u porodicipolicijasocijalna službaubijene ženeUčinimo nasilje vidljivimzaštitnik građanaZoran Pašalić


M. P. 8. jula 2019. 15:15\nIran podsetio EU da im ističe rok da spasu nuklearni sporazum iz 2015, iz kog je Tramp povukao SAD.\nPortparol iranskog ministra spoljnih poslova Abas Mousavi izjavio je novinarima da Teheran ponuditi nikakvo odlaganje ranije postavljenog roka.\nAP podseća da je Iran prethodnih dana najavljivao da je blizu premašivanja dozvoljene granice proizvodnje uranijuma, ali Raša tudej danas navodi da je ta granica već probijena. „Iran je prešao ograničenje od 3,67 odsto obogaćenja uranijuma, što je limit uspostavljen nuklearnim sporazumom sa svetskim silama 2015. godine“, saopštio je danas portparol iranske Organizacije za atomsku energiju Behruz Kamalvandi.\nKamalvandi je naveo i da će ta granica biti probijena i za 20 odsto ukoliko EU nastavi da ignoriše svoje obaveze iz huklearnog sporazuma. On je ujedno apelovao na EU da hitno reaguje.\nMousavi je rekao da je Iran otvoren za razgovore sa EU partnerima koji bi trebalo da preduzmu korake u ispunjavanju svojih obaveza proisteklih iz sporazuma iz 2015. a koji se tiču zaobilaženja sankcija koje su Iranu nametnue SAD nakon povlačenja iz nuklearnog sporazuma.\nPodsetimo, ulktimatum od 60 dana članicama EU ispostavio je iranski predsednik u maju. U televizijskom obraćanju, Rohani je naveo da ostale zemlje potpisnice tog sporazuma – Velika Britanija, Francuska, Nemačka, Kina i Rusija – imaju 60 dana da ispune svoje obaveze kako bi zaštitile naftne i bankarske sektore Irana od američkih sankcija.\nKako je tada navela televizija IRIB, Iran je preneo ambasadorima tih zemalja da će odstupiti od pojedinih obaveza koje ima prema nuklearnom sporazumu iz 2015. godine. Rohani je upozorio da ukoliko rok istekne, a ne postignu se bolji uslovi, Iran će započeti sa većim obogaćivanjem uranijuma, preneo je AP.\n„Ako se pet zemalja pridruže pregovorima i pomognu Iranu da dobije korist u oblasti nafte i bankarstva, Iran će se vratiti svojim obavezama iz nuklearnog sporazuma“, rekao je Rohani.


FoNet portal :: Pretraga / tagId=34731\nTag: žalba, Pogodaka: 35\nPoništena odluka RIK\nUpravni sudu Nišu doneo je presudu kojom se poništava odluke Republičke izborne komisije i ranija odluka Opštinske izborne komisija u Bujanovcu i nalaže ponavljanje izbora na biračkom mestu broj 6 u Osnovnoj školi “Muharem Kadriju” u Velikom Trnovcu, saopštila je Partija demokratskog delovanja.\nVeselji ostaje u pritvoru\nApelacioni sud Specijalizovanih veća Kosova odbacio je zahtev bivšeg predsednika kosovske skupštine i jednog od bivših lidera OVK Kadrija Veseljija da se brani sa slobode, prenosi Reporteri.\nNetačni zaključci Crte\nAgencija za sprečavanje korupcije, kao nezavisni organ sa posebnim zakonskim ovlašćenjima u izbornoj kampanji, saopštila je da zaključak posmatračke misije Crte da "nadležne državne institucije nisu u dovoljnoj meri doprinele zaštiti javnog interesa, već su dozvolile da se uslovi za fer izbore dodatno uruše", ne odgovara stvarnom stanju.\nRaša tudej podnela žalbu\nRuska televizija RT uputila je žalbu Generalnom sudu, koji je deo Suda pravde Evropske unije, povodom zabrane emitovanja progama u Evropskoj uniji.\nMali se ponovo žalio\nMinistar finansija Srbije Siniša Mali podneo je dve tužbe Upravnom sudu zbog odluka organa Univerziteta u Beogradu, kojim je osporena njegova doktorska disertacija i poništena diploma doktora nauka, nezvanično saznaje Danas.\nŽalba protiv EIB\nEkološko udruženje Rzav i CEE Bankwatch Network, uz podršku svetske organizacije za zaštitu prirodu WWF Adria, podneli su žalbu na rad Evropske investicione banke (EIB), čija je investicija za izgradnju malih hidroelektrana Beli Kamen i Komalj prouzrokovala veliku štetu na rekama Crni Rzav i Ribnica u Srbiji, saopšteno je danas iz WWF Adria.\nPremijerka Srbije Ana Brnabić izjavila je da je odluka Suda u Austarliji da najbolji teniser na svetu Novak Đoković mora da napusti tu zemlju skandalozna i da je pokazala kako ne funkcioniše vladavina prava u nekim drugim zemljama.\nBitka za vizu\nU Melburnu je u toku suđenje po žalbi prvog tenisera sveta Novaka Đokovića na poništenje vize za ulazak u Australiju, čime mu je onemogućeno učešće na prvom grend slem turniru u godini, Australijan openu, a ako ta odlluka bude potvrđena biće deportovan, uz mogućnost da u naredne tri godine ne dobije vizu za ulazak u tu zemlju.\nTurnir ili deportacija\nNajbolji teniser sveta Novak Đoković stigao je iz imigracionog pritvora u Melburnu u kancelariju svojih advokata, odakle će pratiti suđenje po žalbi koju je Federalnom sudu Australije podneo protiv rešenja imigracionog ministra Aleksa Hoka kojim mu je ukinuta viza, što povlači deportaciju.\nNa odluku suda, žalba\nOdluka australijskog ministra za imigraciju Aleksa Hoka o poništavanju vize teniskom asu Novaku Đokoviću ne znači da on mora da odustane od učešća na turniru Australijan open, pošto je na tu odluku dozvoljena žalba, a kako javlja australijski portal Ejdž, Đokovićev pravni tim najavio je da će takvu ministrovu odluku odmah "izazvati" pred sudom.


Najava mečeva 22.kola Prve lige Srbije\n07. decembar, 2018.\nU nedelju i ponedeljak na programu su svi mečevi 22.kola Prve lige Srbije u sezoni 2018/19, a u nastavku su parovi i termini mečeva.\nBORAC – ZLATIBOR (nedelja 09.decembar, 13:00 časova)\nČačanski Borac u okviru 22.kola Prve lige Srbije na svom stadionu dočekuje goste iz Čajetine, ekipu Zlatibora. Domaćini su ove sezone ostvarili pet pobeda, uz šest remija i deset poraza, pa sa 21 bodom na svom kontu trenutno zauzimaju 12.mesto na tabeli. Gosti su ove sezone ostvarili čak četrnaest pobeda, uz dva remija i pet poraza, pa sa 44 boda na svom kontu trenutno zauzimaju 1.mesto na tabeli. Prvi ovosezonski duel ova dva kluba odigran na Zlatiboru završen je pobedom istoimene ekipe, a rezultat je bio 2:0.\nINĐIJA – BEŽANIJA (nedelja 09.decembar, 13:00 časova)\nEkipa Inđije u okviru 22.kola Prve lige Srbije na svom stadionu dočekuje goste iz Beograda, ekipu Bežanije. Domaćini su ove sezone ostvarili trinaest pobeda, uz tri remija i pet poraza, pa sa 42 boda na svom kontu trenutno zauzimaju 4.mesto na tabeli. Gosti su ove sezone ostvarili deset pobeda, uz dva remija i devet poraza, pa sa 32 boda na svom kontu trenutno zauzimaju 8.mesto na tabeli. Prvi ovosezonski duel ova dva kluba odigran u Beogradu završen je pobedom ekipe Inđije, a rezultat je bio 0:1.\nNOVI PAZAR – BUDUĆNOST (nedelja 09.decembar, 13:00 časova)\nEkipa Novog Pazara u okviru 22.kola Prve lige Srbije na svom stadionu dočekuje goste iz Dobanovaca, ekipu Budućnosti. Domaćini ove sezone nemaju nijedan trijumf, uz sedam ostvarenih remija i čak četrnaest poraza, pa sa 7 bodova na svom kontu trenutno zauzimaju poslednje 16.mesto na tabeli. Gosti su ove sezone ostvarili četiri pobede, uz šest remija i jedanaest poraza, pa sa 18 bodova na svom kontu trenutno zauzimaju 14.mesto na tabeli. Prvi ovosezonski duel ova dva kluba odigran u Dobanovcima završen je pobedom ekipe Budućnosti, a rezultat je bio 3:0.\nRADNIČKI 1923 – SINĐELIĆ (nedelja 09.decembar, 13:00 časova)\nDerbi meč 22.kola Prve lige Srbije igra se u Kragujevcu gde domaći Radnički 1923 dočekuje goste iz Beograda, ekipu Sinđelića. Domaćini su ove sezone ostvarili jedanaest pobeda, uz tri remija i sedam poraza, pa sa 36 bodova na svom kontu trenutno zauzimaju 6.mesto na tabeli. Gosti su ove sezone ostvarili deset pobeda, uz sedam remija i četiri poraza, pa sa 37 bodova na svom kontu trenutno zauzimaju 5.mesto na tabeli. Prvi ovosezonski duel ova dva kluba odigran u Beogradu završen je pobedom ekipe Sinđelića, a rezultat je bio 2:0.\nTELEOPTIK – METALAC (nedelja 09.decembar, 13:00 časova)\nZemunski Teleoptik u okviru 22.kola Prve lige Srbije na svom stadionu dočekuje goste i Gornjeg Milanovca, ekipu Metalca. Domaćini su ove sezone ostvarili pet pobeda, uz šest remija i deset poraza, pa sa 21 bodom na svom kontu trenutno zauzimaju 13.mesto na tabeli. Gosti su ove sezone ostvarili devet pobeda, uz osam remija i četiri poraza, pa sa 35 bodova na svom kontu trenutno zauzimaju 7.mesto na tabeli. Prvi ovosezonski duel ova dva kluba odigran u Gornjem Milanovcu završen je podelom bodova, a rezultat je bio 1:1.\nTRAYAL – OFK ŽARKOVO (nedelja 09.decembar, 13:00 časova)\nKruševački Trajal u okviru 22.kola Prve lige Srbije na stadionu ’’Mladost’’ dočekuje goste iz Beograda, ekipu OFK Žarkovo. Domaćini su ove sezone ostvarili sedam pobeda, uz tri remija i jedanaest poraza, pa sa 24 boda na svom kontu trenutno zauzimaju 11.mesto na tabeli. Gosti su ove sezone ostvarili sedam pobeda, uz pet remija i devet poraza, pa sa 26 bodova na svom kontu trenutno zauzimaju 9.mesto na tabeli. Prvi ovosezonski duel ova dva kluba odigran u Beogradu završen je pobedom ekipe Trajala, a rezultat je bio 0:1.\nOFK BEČEJ 1918 – TSC (ponedeljak 10.decembar, 13:00 časova)\nEkipa OFK Bečej 1918 u okviru 22.kola Super lige Srbije na svom stadionu dočekuje goste iz Bačke Topole, ekipu TSC-a. Domaćini su ove sezone ostvarili sedam pobeda, uz tri remija i jedanaest poraza, pa sa 24 boda na svom kontu trenutno zauzimaju 10.mesto na tabeli. Gosti su ove sezone ostvarili dvanaest pobeda, uz sedam remija i samo dva poraza, pa sa 43 boda na svom kontu trenutno zauzimaju 3.mesto na tabeli. Prvi ovosezonski duel ova dva kluba odigran u Senti završen je pobedom ekipe TSC-a, a rezultat je bio 2:1.\nSLOBODA – JAVOR MATIS (ponedeljak 10.decembar, 18:00 časova, TV)\nPoslednji meč 22.kola Prve lige Srbije igra se u Užicu gde domaća Sloboda dočekuje goste iz Ivanjice, ekipu Javor Matisa. Domaćini su ove sezone ostvarili tri pobede, uz četiri remija i čak četrnaest poraza, pa sa 13 bodova na svom kontu trenutno zauzimaju pretposlednje 15.mesto na tabeli. Gosti su ove sezone ostvarili trinaest pobeda, uz četiri remija i četiri poraza, pa sa 43 boda na svom kontu trenutno zauzimaju 2.mesto na tabeli. Prvi ovosezonski duel ova dva kluba odigran u Ivanjici završen je pobedom ekipe Javor Matisa, a rezultat je bio 2:0.


Jačanje infrastrukture NATO–a nije zaštitilo građane EU od napada - 21.11.2015, Sputnik Srbija\nKomemoracija Dušanu Dudi Ivkoviću: Oproštaj od legende u Narodnoj Skupštini /video/\nJačanje infrastrukture NATO–a nije zaštitilo građane EU od napada\nJačanje evropske infrastrukture NATO–a nije zaštitilo građane Francuske i drugih zemalja Evropske unije od terorističkih napada, saopštila je zvanična... 21.11.2015, Sputnik Srbija\nrusija, vesti, svet, nato, teroristički napadi u parizu\n11:38 21.11.2015 (Osveženo: 11:46 21.11.2015)\nJačanje evropske infrastrukture NATO–a nije zaštitilo građane Francuske i drugih zemalja Evropske unije od terorističkih napada, saopštila je zvanična predstavnica Ministarstva inostranih poslova Rusije Marija Zaharova.\nZašto Pariz nije tražio pomoć od NATO-a?\n19 Novembar 2015, 21:58\n„NATO je organizacija koja kao svoj glavni cilj propagira bezbednost građana onih zemalja koje su njegove članice. To je najveći adut. Gde je bila ta organizacija, gde je bila Severnoatlantska alijansa kada su u Parizu na sedam mesta progrmele eksplozije i automatski rafali?“, izjavila je Zaharova televiziji „Rusija 1“.\nPrema njenim rečima, „nikakva infrastruktura koju je NATO tako aktivno širio na evropskom prostoru, jačajući neke kontingente tamo–vamo, nije bila dovoljna da se spasu ljudski životi“.\nZaharova predložila Londonu da se konsultuje sa Rusijom o rezoluciji o Siriji\nZaharova smatra da London ukoliko želi da podnese Savetu bezbednosti Ujedinjenih nacija nacrt rezolucije o operaciji u Siriji treba da počne sa konsultacijama po ovom pitanju sa partnerima iz Saveta bezbednosti, uključujući Rusiju.\n„Mogu da kažem da ako se Velika Britanija nečega plaši onda ne treba to da radi. Ako postoji želja da se kroz Savet bezbednosti Ujedinjenih nacija pokrene neka svoja ideja, treba se uhvatiti, ne za mikrofon, nego za telefon i dati odgovarajuće instrukcije svom stalnom predstavniku u Ujedinjenim nacijama da počne konsultacije, između ostalog i sa Rusijom. Mi nikad nismo blokirali zdrave i na međunarodnom pravu zasnovane inicijative“, rekla je ona.\nTeroristički napadi u Parizu\nIz minuta u minut: Pao dron kosovske policije kod Zubinog Potoka /video/16:15\n16:15Iz minuta u minut: Pao dron kosovske policije kod Zubinog Potoka /video/\n16:10Komemoracija Dušanu Dudi Ivkoviću: Oproštaj od legende u Narodnoj Skupštini /video/\n13:12Prva reakcija Brisela o krizi na Jarinju


Big Ben se nakrivio, Parlament tone u Temzu - Bizlife.rs\n13:23 London, 25/01/2012\nČuveni londonski “Big Ben” se nakrivio dok pojedini britanski mediji upozoravaju da zgrada Parlamenta u Londonu tone u reku Temzu.\nKomisija Predstavničkog doma, koja je zadužena za održavanje kompleksa iz 19. veka, treba da uskoro održi sastanak. Mediji navode da bi komisija mogla da razmatra geodetski izveštaj u kojem bi se mogla nalaziti preporuka za poslanike da se isele radi popravki čiji bi troškovi mogli dostići i milijardu funti dok “Dejli telegraf” ističe da postoji predlog o mogućoj prodaju ruskim ili kineskim firmama za oko 500 miliona funti.\nMeđutim, zvaničnik komisije rekao je da ne postoji sličan izveštaj i da se članovi sastaju radi uspostavljanja grupe radi opšte dugoročne obnove zgrade. Kula sa satom visoka 96 metara, u koju je smešteno zvono po imenu “Big Ben” nagnula se oko 46 centimetara u levu stranu.\nGrađevinski stručnjak, koji je radio na krivom tornju u Pizi u Italiji i višespratnoj podzemnoj garaži ispod parlamenta u centralnom delu Londona, profesor Džon Barlend sa londonskog kraljevskog koledža, smatra da nema razloga za brigu i da treba da prođe 10.000 godina da “Big Ben” svojim naginjanjem dosegne “zabrinjavajuću tačku”.\nProfesor Barlend, takođe smatra da podzemni radovi na metrou “Džubili” devedesetih godina prošlog veka nisu izazvali dramatično pomeranje, dok zvaničnik komisije ističe da je nagib “Big Bena” možda postojao od same izgradnje 1859. godine.\n– Nagib, koji je primetan golom oku, postoji već godinama. Kada sam započeo rad na parkingu bilo je očigledno da je “Big Ben” nagnut. Verovarno se to desilo u ranim fazama jer nema primetnih pukotina. Izgrađen je pre mnogo godina i svaka zgrada se vremenom pomalo nagne – rekao je profesor Barlend.\nOn je, takođe odbacio i zabrinutost, koja je izneta u medijima, da parlament tone u Temzu, dok je zvaničnik komisije negirao da su se zidovi oko palate slegli što je uzrokovalo naginjanje “Big Bena”.


Za aktivnosti nacionalnih saveta u 2018. godini 60 miliona dinara - Društvo - Dnevni list Danas\nPočetna » Društvo » Za aktivnosti nacionalnih saveta u 2018. godini 60 miliona dinara\n0Piše: Danas Online 21. marta 2018. 11.29\nZa finansiranje redovne delatnosti nacionalnih saveta u 2018. godini izdvojeno je 47,1 milion dinara, dok je 13 miliona dinara opredeljeno za razvojne delatnosti.\nPredsednik Mirović je naglasio da kada govorimo o nacionalnim manjinama govorimo o svima nama, o Vojvodini i Srbiji, o zajedništvu i zajedničkim problemima i nastojanjima da se ti problemi reše, ističe se saopštenjem.\nOn je dodao da je stoga jedan od najvažnijih zadataka za Pokrajinsku vladu podrška radu nacionalnih saveta nacionalnih manjina.\n„Potvrda tome je i zalaganje resornog sekretarijata u promovisanju i unapređenju manjinskih prava putem mnogobrojnih godišnjih konkursa, kao i aktivnog učešća u praćenju i implementaciji Akcionog plana za ostvarivanje prava nacionalnih manjina odnosno učešća u postupku donošenja izmena i dopuna zakona koje su od izuzetnog značaja za korpus manjinskih prava“, kazao je potpredsednik Njilaš, navodi se u saopštenju.\nfinansije, Igor Mirović, nacionalni saveti, Pokrajinska vladaNovi Sad


VP panelista na petom SEE NPL Forum-u - Vuković i partneri\nVP panelista na petom SEE NPL Forum-u\nOd: Jovana Kuveljić,\nPeti SEE NPL Forum održan je 19. novembra 2021. godine u hotelu Hyatt Regency u Beogradu i na online platformi, u organizaciji kompanije New Angles Consulting, specijalizovane za organizovanje biznis foruma, kao i savetovanje u oblasti razvoja poslovanja i marketinga.\nNakon jednogodišnje pauze, Forum je okupio više od 100 predstavnika banaka, državnih organa, finansijskih savetnika, investitora, advokata i kompanija koje se bave naplatom potraživanja u jugoistočnoj Evropi i šire, a među kojima su AKUPS, EOS Matrix, ODM Collection, NLB dd, EBRD, Kinstellar i drugi.\nGovornici iz grupe domaćih i međunarodnih stručnjaka posvetili su pažnju aktuelnom stanju na tržištu NPL-ova, diskutujući o potencijalnim strategijama i trendovima kroz dva standardna diskusiona panela i dve radionice.\nPrvi panel otvoren je neizbežnom temom – pandemija virusa Covid-19. U vreme kada su zemlje jugoistočne Evrope napravile značajan napredak po pitanju stope NPL-ova, usledila je globalna pandemija koja je, između ostalog, dovela do pada učešća kredita, dok su mnoge zemlje iz regiona uvele razne finansijske mere poput moratorijuma, a što je dalje uticalo na sve učesnike ekonomskog tržišta. Pored toga, bilo je govora o konsolidovanju bankarskih sektora u regionu, daljem razvoju u skladu sa novom Direktivom Evropske Unije o servisiranju i ustupanju kredita, te o izgledu budućeg NPL tržišta na ovom području.\nUz već uspostavljene nacionalne strategije koje su i dovele do pada NPL-ova, serviseri i investitori nastavili su segmentaciju tržišta postižući dalju efikasnost. Međutim, pandemija i novouspostavljene mere dovele su do zastoja operacija učesnika na NPL tržištu. Shodno tome, drugi panel pozabavio se pitanjima kada i koju vrstu NPL-ova možemo očekivati u novom porastu; ko će biti novi kupci i po kojim cenama; da li je sada vreme za pregovore o saradnji sa bankama; da li na tržištu jugoistočne Evrope postoje dovoljne mogućnosti za servisiranje onoga što tek sledi.\nNovost na ovogodišnjem Forumu bile su dve radionice. Jedna od njih razmatrala je pitanja koja se javljaju u toku pregovora o zaključivanju ugovora o kupoprodaji NPL portfolija, prilikom čega su zainteresovane stranke (bankari, finansijski savetnici, advokati, investitori) delili svoje iskustvo i glavne probleme prilikom zaključivanja ovakvih ugovora i NDA-ova.\nDruga radionica na kojoj je panelista bio managing partner naše kancelarije Dejan Vuković posvetila se pitanjima procene vrednosti NPL portfolija. Stavovi banaka i potencijalnih investitora uglavnom se suprotstavljaju – banke smatraju da je njihova procena vrednosti portfolija merodavna, dok se sa druge strane, potencijalni kupci susreću sa pitanjem „kvaliteta“ portfolija, odnosno naplativosti potraživanja. Rešenje ove problematike jeste izrada detaljnog pravnog izveštaja o portfoliju (DD – due dilligence), međutim navedeno zahteva dodatne troškove za potencijalne kupce. Imajući u vidu navedeno, učesnici konferencije delili su svoja iskustva iz prakse u pronalaženju najefikasnijeg i najekonomičnijeg rešenja za sve strane.\nZahvaljujemo se na ukazanom poverenju i prilici da budemo deo petog SEE NPL Foruma. Naš tim će i u narednom periodu nastaviti da uzima aktivno učešće u značajnim temama kao što je NPL tržište.


Wizz Air kritikuje planove državne pomoći nacionalnim avio-kompanijama\nDirektora madjarske niskotarifne avio-kompanije Wizz Air kritikovao je planove Vlade država regiona zbog obećane pomoći nacionalnim avio-kompanijama zbog krize koja je nastala pandemijom virusa Covid-19.\nMajdarska niskotarifna avio-kompanija Wizz Air, koja zapošljava stotine radnika širom regiona pre svega Srbije, Bosne i Hercegovine i Severne Makedonije gde se nalaze njene najveće baze, kritikovala je planove vlada da obezbede državnu pomoć za svoje nacionalne prevoznike.\nTim povodom, generalni direktor avio-kompanije Jozsef Varadi rekao je za "Bloomberg" da je\nvećina evropskih avio-kompanija u jako loše stanju kada je u pitanju likvidnost. I da se većina njih sada uzda u podršku država. Vlade bi trebalo da pojačavaju pomoć iskljucivo u oblastima zapošljavanja i smanjenja troškova kao što je navigacije, rekao je Varadi.\nDirektor Wizz Air-a takodje upozorava da bi intervencije vlada mogle da vrate liberalizovani vazdušni saobraćaj Evrope za pet do deset godina unazad, a da bi mnoge\nprivatne avio-kompanije mogle da propadnu jer vlade favorizuju nacionalne avio-prevoznike koji su glavna konkurencija kompaniji Wizz Air ali i drugim niskobudžetnim avio-kompanijama.\nSrbija je već najavila planove da obezbedi paket pomoći za kompaniju Air Serbia putem dokapitalizacije ili korporativnih obveznica. Vlade u Hrvatskoj i Crnoj Gori spremne su da slede taj primer. Čak i pre krize sa pandemijom virusa Covid-19, mnoge avio-kompanije širom bivše Jugoslavije trebalo je da dobiju državne subvencije, - prenosi portal Exyuaviaion.\nDržavna pomoć uključuje neotkriveni iznos za kompaniju Air Serbia, koji bi verovatno iznosio dvadesetak miliona evra kao i prethodnih godina, 20 miliona evra za Croatia Airlines, odnosno i 155 miliona evra za Montenegro Airlines u narednih šest godina.\nPrema rečima Varadija, kompanija Wizz Air ima dovoljnu likvidnost za oko godinu i po dana. On je pozvao države da se odupru davanju pomoći koja bi mogla uticati negativno na tržište poticanjem neefikasnih avio-prevoznika. Wizz Air imao 1,5 milijardi evra gotovine pre krize Covid-19, a zbog krize naglo je smanjenjio troškove, uključujući smanjenje plata za 50% i neisplaćivanje zarada za najviše rukovodioce kompanije. Mesečni troskovi gotovine smanjeni su za oko 90 miliona eura, dok bio oni trebali da padnu na oko 70 miliona kada smanje varijabilnih troškovi na 80%, rekao je Varadi.


Uskoro Studentska liga Crne Gore u košarci - Studentski Sportski Savez Crne Gore\nStudentska liga Crne Gore u futsalu, najbrojnija do sada, ulazi u samu završnicu, krajem marta dobićemo novog studentskog šampiona, najbolju od 28 ekipa učesnica.\nI ove, kao i prethodnih godina, u veoma bogatom, ali malo izmijenjenom kalendaru aktivnosti, očekuje nas veliki broj takmičenja, ali i netakmičarskih aktivnosti, motivacionih treninga, kampova, radionica…\nSvakako najinteresantnije takmičenje uz SLCG u futsalu, Studentska liga CG u košarci startovaće u aprilu, a u drugoj polovini juna znaćemo da li će se košarkaši sa Elektrotehničkog fakulteta po treći put zaredom okititi zlatom, ili će tron morati prepustiti nekom drugom. U narednim sedmicama objavićemo i oficijelni raspis za ligu u košarci, sa definisanim terminima za prijave ekipa, generalni tehnički sastanak i početak lige.\nZbog objektivnih razloga, kalendar taklmičenja biće inoviran i aktivnosti će biti realizovane drugačijom dinamikom. Tako će u ljetnjem semestru, osim pomenute lige u košarci, biti organizovana i prvenstva u atletici, odbojci na pijesku, karateu i plivanju (u slučaju pozitivne reakcije i interesovanja studenata), kao i kup takmičenje u minifudbalu. Početkom septembra biće raspisana liga u futsalu, a startovaće i takmičenja u odbojci i rukometu. U septembru će biti organizovano SPCG u tenisu i Studentski kros, a tokom novembra će na programu biti SPCG u stonom tenisu. Osim futsala, rukometa i odbojke, od oktobra biće aktuelan street ball i liga u košarci 3×3. Ukoliko interesovanje studenata bude na zavidnom nivou u decembru će na programu biti SPCG u skijanju.\nNetakmičarske, outdoor aktivnosti (hiking, biking,kajak) planirane su u maju, junu, odnosno septembru i oktobru, dok će ljetnji mjeseci biti rezervisani za kampove i radionice na temu sportskog volonterizma koje će biti realizovane u Studentskom sportsko-avanturističkom centru Mojan.\nOdigrani mečevi osmine finala SLCG u futsalu\nSLCG u futsalu – poznati polufinalisti


RTS :: Patrijarh Porfirije u manastiru Jasenovac: Nema veće pravde od postojanja svetinje na ovom mestu\nRegion Patrijarh Porfirije u manastiru Jasenovac: Nema veće pravde od postojanja svetinje na ovom mestu\nnedelja, 28. feb 2021, 16:23 -> 19:45\nPoglavar SPC patrijarh Porfirije posetio je manastir Jasenovac i poručio prisutnima da nema veće pravde od toga da se na tom mestu nalazi svetinja. Istakao je da je osetio poziv na pokajanje kada god bi došao na mesto gde je ljudsko zlo pokazalo svoju najružniju stranu.\nPatrijarh Porfirije je tokom doksologije održane povodom njegove posete manastiru Jasenovac, rekao da se, kada god je tu dolazio, stalno pitao da li je moguće da ljudsko zlo bude toliko veliko, jer ono je malo gde pokazalo svoju najružniju stranu kao što je to u Jasenovcu.\n"Svi smo braća i svi smo pozvani da budemo braća, a suvišno je govoriti koliki je apsurd na ovom mestu gde su ljudi pokazali koliko se mogu otuđiti od onoga što je utkao i položio u njih Bog", poručio je patrijarh tokom besede.\n"Ali, mi ne znamo u potpunosti promisao Božiju, zašto je ovde na obali reke Save koja spaja različite krajeve, sada i različite zemlje i ljude, hteo da u paradoksu Hristovom ovo mesto postane zaista jedno od najvećih svetilišta. Nema veće pravde od toga da na ovom mestu bude svetinja, manastir, da se okupljaju pre svega monasi i monahinje, oni koji su od Boga prizvani da mu uznose molitvu za mir sveta, među svim ljudima", naveo je patrijarh.\n"Ovo mesto užasa je temelj, stopa iz kojeg proističe stub i oganj mira koji se uznosi na nebo sa kojeg se koncentričnim krugovima širi sve dalje.\n"Istovremeno sam pitao i mučenike i sebe ima li šta što mogu učiniti, kada god bih dobio odgovor trudio sam se da pođem putem odgovora, kao ono što sam prepoznao kao volju i želju Božiju", rekao je on.\nU manastiru Jasenovac, koji se nalazi u istoimenoj opštini u kojoj danas živi oko tridesetak Srba, kod manastirske kapije patrijarha je sačekalo sveštenstvo predvođeno vladikom pakračko-slavonskim Jovanom.\nNovoustoličenog patrijarha dočekao je i član Predsedništva BiH Milorad Dodik, koji je ranije najavio da će Republika Srpska izdvojiti oko 50.000 evra, odnosno 100.000 konvertabilnih maraka za rekonstrukciju manastira koji je oštećen i prilikom zemljotresa koji su Hrvatsku pogodili krajem prošle godine, kao i predsednik SDSS-a i Srpskog narodnog veća Milorad Pupovac.\nEpisikop pakračko-slavonski, vladika Jovan, rekao je za RTS da poseta patrijarha Porfirija manastiru Jasenovac izraz važnosti koju daje ovoj bogomolji.\nCrkva sagrađena u 18. veku, rušena više puta\nManastirska crkva je sagrađena 1775. godine, ali je razorena na početku Drugog svetskog rata 1941. godine i to rukama prvih jasenovačkih logoraša. Hram je obnovljen i osvećen 2. septembra 1984. godine, a tokom ratnih sukoba pri raspadu bivše SFR Jugoslavije, 1991. godine, crkva je ponovo oštećena.\nU maju 1995. godine, u operaciji "Bljesak", manastirska crkva je oskrnavljena i opustošena, da bi 2000. godine, ponovo bila obnovljena kada je vladika Sava Jurić proglasio jasenovačku crkvu Rođenja Svetog Jovana Krstitelja za manastir.\nPatrijarhu Porfiriju ovo je druga zvanična crkvena poseta od ustoličenja 19. februara, a u okviru prve zvanične crkvene posete posetio je Baniju, kraj koji je pre nekoliko meseci pogodio razoran zemljotres gde je, kako je ranije saopštila Srpska pravoslavna crkva, isporučio kontejnere namenjene za privremeni smeštaj porodica postadalih u zemljotresima na Baniji.\n"U Zagrebu sam doživeo ljubav na svakom koraku"\nPatrijarh je jutros, u propovedi na kraju prve liturgije u Zagrebu od kada je postao poglavar SPC, govorio o svom dolasku na tron zagrebačko-ljubljanskih mitropolita 2014. godine i rekao da je kada je došao u Zagreb osećao strah, jer je došao u nepoznatu zemlju i prostor, u vremenu kojem je, kako je rekao, "neposredno prethodilo bezumlje", objavljeno je na sajtu SPC.


Poverenik će tražiti odlaganje primene Zakona o zaštiti podataka o ličnosti - ebart\nPoverenik će tražiti odlaganje primene Zakona o zaštiti poda...\n01. Avgust 2019. godine\nPoverenik za informacije od javnog značaja i zaštitu podataka o ličnosti Milan Marinović najavio je da će pokušati da ubedi nadležne da odlože primenu novog Zakona o zaštiti podataka o ličnosti, koja treba da počine 21. avgusta.\nMarinović je za Radio-televiziju Srbije kazao da je tu mnogo posla, kao i da je letnja pauza, i izrazio bojazan da ne samo institucija poverenika, već i drugi neće biti spremni za primenu tog zakona.\n"Ne čini veliku razliku ako se odloži za šest meseci", rekao je Marinović za RTS.\nMarinović je naveo da je neophodno menjati Zakon o slobodnom pristupu informacijama, jer ima u sebi neke, kako je ocenio, kontradiktornosti koje su sprečavale njegovu efikasnu primenu. Kao neke od nedostataka, Marinović je naveo da građani ne razumeju koje informacije mogu da traže, čije su nadležnosti, odnosno kome da se obrate, i drugo.\n"Bilo bi mnogo praktičnije da je poverenik odabran ranije", ocenio je Marinović.\nOn je kazao da je njega predložila vladajuća Srpska napredna stranka, ali da je to samo "procedura izbora" i da kritičari mogu da predlože neki drugi način izbora poverenika kada dođe do promene zakona.\n"Svakako ja se neću baviti politikom sa ove funkcije na kojoj se nalazim", rekao je Marinović i dodao da takođe neće trpeti političke pritiske.


PUF podržao protest "Novinari protiv fantoma" - Društvo - Dnevni list Danas\nPočetna » Društvo » PUF podržao protest „Novinari protiv fantoma“\n0Piše: Danas Online 16. oktobra 2019. 16.03\nPokret ujedinjenih fantoma naveo je u saopštenju da skreće pažnju organizatorima protesta da njihova meta ne treba da budu “fantomi” već dobro poznata lica koja rade u zgradi ispred koje se danas protestuje.\n„Predsednik republike i članovi Vlade su odgovorni za atmosferu u kojoj dominiraju bezakonje, verbalna i fizička agresija, suzbijanje slobode govora i medija, a promovišu se kriminalci i osobe bez stida i morala“, ističu iz PUF-a.\nPrema njihobim rečima, ne može se svako piskaralo zaposleno u Informeru nazivati novinarem, pa tako ni sve osobe s maskama na licu nisu fantomi.\n„U slučaju pritisaka na N1 televiziju, radi se o naprednjacima angažovanim u drugoj smeni, da na kukavički način rade i govore ono što Vučić misli“, saopštio je Pokret ujedinjenih fantoma.\nPokret ujedinjenih fantoma, Protest, TV N1


SportDC - Vesti - Premijer liga - Igokea nudi igrače Bratuncu da igraju Ligu 12\nKošarkaški klub Bratunac još nije zvanično potvrdio da će igrati u Ligi BiH iduće sezone, što se očekuje narednih dana dok bi novi vjetar u leđa mogao da dobije od Igokee.\nNaime, uprava ekipe iz Aleksandrovca razmišlja da novom šampionu Republike Srpske ustupi nekoliko igrača iz svog juniorskog pogona na osnovu poslovno-tehničke saradnje koja bi uskoro mogla da bude dogovorena.\n“Znamo da će Bratuncu biti veoma teško da obezbijedi kvalitetan sastav za nastup u Ligi BiH pa smo došli na ideju da mu pomognemo koliko možemo. Naglašavam da je ovo za sada samo ideja i nema ništa konkretno u vezi s tim pitanjem pošto nas tek očekuju razgovori sa rukovodstvom novog šampiona Srpske da vidimo može li se napraviti korak naprijed. Ukoliko dođe do saradnje poslali bismo im nekoliko juniora koji bi sticali iskustvo igrajući u Ligi BiH dok bi trener imao veći broj igrača na raspolaganju”, izjavio je generalni menadžer Igokee Igor Dodik.\nBratunac je pomalo iznenađujuće stigao do prve titule prvaka u istoriji i nakon velikog oduševljenja uprava se našla na velikim mukama da osigura budžet za iduću sezonu koji je mnogo veći od onog koji su ove sezone imali na raspolaganju. Ujedno, trener ekipe Milivoje Mlađenović rotirao je samo šest igrača tokom sezone pa su pojedinci znali da provedu na terenu i svih 40 minuta, dok je za nastup u višem rangu potrebno da dovedu barem još pet kvalitetnijih igrača od ovih koji su stigli do istorijskog uspjeha. Svi učesnici Lige BiH trebalo bi da budu poznati početkom septembra dok bi preliminarni spisak učesnika mogao da bude poznat za dvadesetak dana kada bi trebalo da bude održana sjednica Upravnog odbora KS BiH. Čelnici Saveza trebalo bi da se sastanu pred utakmicu sa Francuskom u Tuzli.\nAleksandrovčani u Ligi BiH?\nPostoji šansa da Igokea zaigra u ligaškom dijelu prvenstva BiH nakon šest godina. Ipak, može se očekivati je da Aleksandrovčani nastupaju sa juniorskim timom pošto bi im bilo komplikovano da paralelno igraju dva takmičenja.\nOsim problema sa osiguranjem budžeta za iduću sezonu uprava Bratunca ima problema i sa neuslovnom dvoranom, ali ima naznaka da će uskoro biti napravljen predračun djelimične obnove te da će početi sanacija.\nPremijer liga Muškarci Bosna i Hercegovina Republika Srpska Bratunac


Danas su nam u radnoj posjeti bili radni terapeuti iz Centara za zaštitu mentalnog zdravlja te su, sa radnim terapeutima naše ustanove, razmjenjivali iskustva i primjere dobre prakse.\nCilj današnje posjete je:\n· postizanje trajnog poboljšanja kvaliteta usluga mentalnog zdravlja u zajednici\n· doprinos boljoj kvaliteti života i većem zadovoljstvu korisnika u oblasti mentalnog zdravlja\n· podizanje nivoa motivacije za primjenu terapije.\nDanašnja posjeta je dio „Projekta mentalnog zdravlja u Bosni i Hercegovini“ koji provodi Ministarstvo zdravlja i socijalne zaštite Republike Srpske, zajedno sa Asocijacijom XY, a u saradnji sa Vladom Švajcarske.\nO mentalnom zdravlju bilo je govora i u prethodnoj sedmici a povodom obilježavanja 10. oktobra, Svjetskog dana mentalnog zdravlja.\nTim povodom Lidija Slunjski Tišma, glavni radni terapeut Zavoda „Dr Miroslav Zotović“ održala je prezentaciju na temu „Dan mentalnog zdravlja – dan za mene“ na skupu organizovanom u Administrativnom centru Vlade Republike Srpske. Kroz prezentaciju, Slunjski Tišma je predstavila aktivnosti koje je Zavod „Dr Miroslav Zotović“ preduzeo kako bi svojim zaposlenima olakšao izloženost stresu na radnom mjestu, koji je u ovim uslovima pandemije veći nego inače.


Konferencija za medije predsednika opštine Petrovac na Mlavi (11.08.2020. godine) • Poportal\nDanas, utorak 11. avgust 2020. godine, sa početkom u 12 časova predsednik opštine Petrovac na Mlavi Duško Nedinić obratio se medijima:\nkao i inače, želim da vas izvestim o zdravstvenoj situaciji u našoj opštini. Trenutan broj zaraženih virusom KOVID 19 prema podacima Zavoda za javno zdravlje Požarevac je 170, uključujući u ovaj broj i korisnike Doma u Popovcu. Nažalost, nismo prošli bez žrtava, i to je ono što u ovoj situaciji najteže pada i čega smo se najviše bojali. Mislim da je još uvek rano govoriti o smirivanju situacije,pogotovo kada imamo situaciju sa domom u Velikom Popovcu, ali se nadam i verujem, da ako nastavimo da se pridržavamo mera, videćemo i rezultate. Razumem da smo se svi već zasitili vesti o ovom virusu i cele situacije i pritiska sa kojim se već duže vreme svi nosimo, ali javno zdravlje je najvažnije, svaki život je vredan, te stoga ne smemo sada da se opustimo. Moramo svi imati u vidu, da i dalje postoje osetljive kategorije, čiji su životi posebno ugroženi zbog virusa i da se zbog njih moramo i dalje pridržavati mera. Zbog toga, molim sve naše sugrađane, naročito one osetljivog zdravstvenog stanja da izbegavaju okupljanja i nepotrebne kontakte još neko vreme. To je naša građanska dužnost, ali i moralna obaveza.\nKada je reč o domu za smeštaj starih lica „Gvozden Jovančićević“ u Velikom Popovcu, mislim da je najgori udar prošao. Broj zaraženih nije dalje rastao, a ono što je pozitivno je da se zaposleni polako oporavljaju i vraćaju na posao. Takođe, počinje se sa retestiranjem zaraženih korisnika i oni se generalno dobro osećaju i oporavljaju. Nažalost, jedna negovateljica i dva korisnika su preminuli. Dakle, ne možemo reći da je situacija dobra, kada imamo preminule, ali možemo reći da se situacija stabilizuje, korisnici i zaposleni se oporavljaju i nije veliki broj obolelih sa teškom kliničkom slikom. Želim da izrazim veliku zahvalnost zaposlenima u ovom domu, jer ti ljudi su zaista heroji i samo oni znaju koliko im je teško bilo, i još uvek je, s obzirom da se nalaze u karantinu u samom Domu. Iskreno se nadam, zbog svih nas, da ova situacija neće još dugo potrajati. Zbog toga apelujem na sve, da se pridržavamo mera, kako bi što bezbolnije prošli kroz sve ovo.\nJoš jedno važno obaveštenje imam za naše sugrađane. Pretpostavljam da su neki već upoznati, ali za one koji nisu čuli – počela je gasifikacija grada Petrovca na Mlavi. Ekipe koje rade postavljanje gasovodne mreže su na terenu, a trenutno su u toku radovi u ulicama: Predraga Markovića Alimpija i Jagoša Simovića, zatim, na Mlavskom keju u ulicama: Laze Lazarevića, Steve Milovanovića i Aleksandra Atanackovića, takođe, Stamnička reka, odnosno deonica do ukrštanja sa državnim putem Petrovac-Žagubica.\nSvi zainteresovani građani mogu se prijaviti za uvođenje priključka na gas, ili na broj telefona, koji će vam biti dostupan na lokalnim medijima ili na opštinskom sajtu. Takođe, možete se prijaviti i samim ekipama koje se nalaze na terenu i dobiti detaljne informacije. Vrlo je važno da se blagovvremeno prijavite, odnosno dok su radovi u vašim ulicama, kako ne bi kasnije vraćali ekipe i usporavali čitav proces.\nEkipe koje rade na terenu nastojaće da što brže i efikasnije odrade sve, ali ja, ovom prilikom, molim sve građane za strpljenje i razumevanje dok traje izvođenje radova. Iskreno se nadam da ćemo u narednom periodu biti u prilici da više saopštavamo ovakvih pozitivnih vesti, a što manje o virusu.\nOstanite zdravi i bezbedni!“\nNove cene za priču u romingu, razgovara se manje i do 75%\nOd 17. septembra počinje primena novih disciplinskih mera u školama, moguće prijave i protiv roditelja


Ekipa VW BiH Festa odlučila pomoći mladom Sarajliji. VR magazin: Čast i zadovoljstvo je surađivati sa ovakvim ljudima - Virtual Road auto-moto magazin\nHome / Infocentar / Ekipa VW BiH Festa odlučila pomoći mladom Sarajliji. VR magazin: Čast i zadovoljstvo je surađivati sa ovakvim ljudima\nEkipa VW BiH Festa odlučila pomoći mladom Sarajliji. VR magazin: Čast i zadovoljstvo je surađivati sa ovakvim ljudima\nkolovoza 11, 2016 Infocentar\nNakon uspješno održanog 3. VW festa organizatori nisu mogli stati na tome te su odlučili ići korak dalje. Ono što se ne zna a mi smo došli do informacija koje smo odlučili podijeliti sa Vama.\nOrganizatori VW festa u BiH i ljudi okupljeni oko njih su bez pompe i samopromocije odlučili biti humani i pomoći jednom od njihovih pratioca.\nŠemsudin Deljo iz Sarajeva, rođen je sa teškim oštećenjem vilice, bez nepceta, te mu nadležni nisu dozvolili da polaže vozački ispit. Ovaj momak ima želju da posjeduje vozačku dozvolu i svog limenog ljubimca. Dok čeka da se to ostvari on sakuplja auto magazine i modele / makete automobila. Živi sa majkom i babom od 150 KM invalidnine. Kaže najveća želja mu je, pored zdravlja, da posjeduje svoj automobil koji je danas potreba a ne luksuz.\nKada je ekipa čula da se Šemsudin priprema za 31. operaciju gdje bi mu napokon trebalo biti ugrađeno plastično nepce, odmah nakon Festa su se organizovali, zajedno sa svojim generalnim sponzorom, te mu poslali određeni novačni iznos za operaciju kao i poklon paket što je ovog jakog i odlučnog momka jako obradovalo.\nNaravno svi Vi koji želite pomoći Šemsudinu, koji je i povod ovog teksta, možete ga naći na facebook linku i kontaktirati ili pozvati na broj telefona 062 618 880. Znamo da postoje ljudi koji mogu i žele pomoći da Šemsudin napokon ostvari svoje želje.\nBili bi sebični a da ne naglasimo da je čast i zadovoljstvo surađivati sa ovakvim ljudima, ekipa VR magazina pruža punu podršku kompletnoj ekipi VW festa.\nNAPOMENA: Dokazni printscreen-ovi vezani za ovu priču su dostupni redakciji. Ekipa VW festa je zamolila da se detalji paketa ne objavljuju.


Australijanci priznali grešku sa Novakom: Ovo je lekcija, duboko žalimo - B92\n28. маја 2022. 18:26\nTenis Australija izdao je novo saopštenje posle izbacivanja Novaka Đokovića sa „Ozi opena“.\nOrganizatori Australijan opena priznali su greške u organizaciji i poručili da „duboko žale zbog poslednjih dešavanja, kao i da je ovo lekcija za sve“.\n„Shvatamo da su nedavni događaji bili značajna distrakcija za sve i duboko žalimo zbog uticaja na sve igrače. Uvek postoje lekcije koje bi trebalo da se nauče i mi ćemo pregledati sve aspekte naše pripreme pre turnira, kao i svake godine. Taj proces će početi kada šampioni Australijan opena podignu trofeje„, navodi se u saopštenju.\n„Australija ima jaku i ponosnu tenisku traciju, bilo bi fantastično videti publiku kako navija za najbolje tenisere svete. Sada, svi ljubitelji tenisa širom sveta, zajedno sa nama, žele da se fokusiraju samo na igru koja izaziva toliku strast„.\n„Hteli smo da jasno kažemo da smo od samog početka poštovali odluku ministra za imigraciju i odluku Federalnog suda. Turnir je počeo, a naš prioritet je uvek bio da organizaciju jedan od najvećih svetskih događaja u sportu i osiguramo najbolje moguće uslove za igrače, navijače i zajednicu. Otvoreno prvenstvo Australije je izložba Melburna. Tenis Australija je blisko sarađivao sa saveznom i Vladom Viktorije kako bi igračima, osoblju i navijačima pružio bezbedan Australijan open. Turnir u vreme globalne pandemije je veliki izazov za sve nas„, poručuju iz Australije, uz pohvale na račun direktora Krega Tajlija za sve što je uradio.\nZakucavanje sezone â€“ Vestbruk stavio Gobera na poster VIDEO – B92


Novo naplatno mesto JKP Toplana | Ist Media\n11:59: AM Friday September 25, 2020\nNovo naplatno mesto JKP Toplana\nObjavljeno 20. October 2015. at 12:47 piše Maša Stanojković\nBOR, (IST Media) JKP Toplana obaveštava svoje korisnike da će se naplata usluga grejanja kuća počev od septembra 2015. godine vršiti na šalterima JP za stambene usluge Bor.\nRačune za grejanje kuća od septembra 2015. godine pa nadalje fakturisaće JP za stambene usluge Bor.\nUsluge grejanja kuća zaključno sa avgustom 2015. godine plaćaju se na šalterima JKP Toplana u prostorijama JKP Vodovod i JP za stambene usluge.\nTu se takođe vrši naplata po sporazumima sklopljenim sa JKP Toplana, kao i plaćanja po tužbama tj. predlozima za izvršenje koje je podnelo JKP Toplana, ili na tekućem računu ovog preduzeća, saopštili su iz Toplane.


Ponedeljak, 27.09.2021 22:15\n04.09.2021 22:52 kgsport.info\nPrijateljska utakmica između kragujevačkog Radničkog 1923 i sarajevskog Željezničara na stadionu "Čika Dača"okončana je remijem – 1:1 (1:1). Rezultat sam po sebi nije preterano važan, koliko činjenica da je ova utakmica odškrinula vrata međusobne saradnje i sportskog prijateljstva između ova dva kluba. Listajući stranice istorije kragujevačkog i sarajevskog kluba mogu se uočiti brojne...\n03.09.2021 06:35 kgsport.info\nPosle više od četrdeset godina fudbaleri kragujevačkog Radničkog 1923 i sarajevskog Željezničara odmeriće snage u prijateljskoj utakmici, koja je zakazana za subotu, 4. septembar, od 17 časova na stadionu "Čika Dača". Najtrofejniji klub Bosne i Hercegovine i nekadašnji šampion bivše Jugoslavije odlučio je da kratak predah u nacionalnom prvenstvu iskoristi za mini turneju po Srbiji, koju je...\n28.08.2021 15:55 kgsport.info\n“Neuspeh je uspeh ukoliko se iz njega nešto nauči”, jedna je od često citiranih izjava čuvenog američkog preduzetnika Malkoma Forbsa. Da li su fudbaleri Radničkog 1923 zaista nešto naučili nakon poraza od beogradskog Čukaričkog prošlog vikenda pokazaće predstojeće gostovanje “crvenih” na novosadskom “Karađorđu”, gde će u ponedeljak, 30. avgusta, od 17.55 časova pred kamerama televizije Arena...\n26.08.2021 19:26 kgsport.info\nKragujevački superligaš u nastavku sezone biće jači za Nemanju Tomića. Iskusni fudbaler sredine terena predstavljaće veliko pojačenje za ekipu sa "Čika Dače", kojoj je na nekim prethodnim utakmicama nedostajao upravo igrač Tomićevog profila. Strateg Kragujevčana Vladimir Radenković je uoči duela sa TSC-om nagovestio dolazak još jednog igrača ofanzivnih karakteristika koji bi pravio razliku...\n20.08.2021 13:09 kgsport.info\nPred fudbalerima Radničkog 1923 je još jedna, na prvi pogled, teško savladiva prepreka u Linglong Super ligi Srbije. "Crveni" će u okviru 6. kola, u subotu, 21. avgusta, od 16.55 časova na svom “Čika Dači” ugostiti beogradski Čukarički, koji u Kragujevac stiže nakon eliminacije iz kvalifikacija za Ligu konferencija i sa novim trenerom na klupi. Utakmica koju su Radnički 1923 i TSC...\n16.08.2021 14:03 kgsport.info\nPodmlađena ekipa Sušice pobedom je započela novu sezonu u Srpskoj ligi Zapad. Pogodak mladog Veljka Milutinovića bio je dovoljan da tim sa Sušičkog brda uknjiži sva tri boda u duelu sa doskorašnjim prvoligašem, kraljevačkom Slogom - 1:0 (1:0). Trener Sušice Vladimir Božović je u najavi nove takmičarske sezone napomenuo da njegova ekipa mora da osvaja bodove na svom terenu ukoliko želi...


Kampanjska invazija političara na jug Srbije - VOM\nNaslovnaVestiPolitikaKampanjska invazija političara na jug Srbije\nčetvrtak, 10. marta 2022 : 09:56\nIako zvaničnih najava događaja još uvek nema, sudeći po najavama lokalnih političara u narednih desetak dana u Vranje u okviru kampanje dolaze polituičari gotovo svih opcija u okviru kampanje.\nZoran Antić, prvi čovek vranjskih socijalista najavio je na svom Facebook profilu, da će u subotu 12. mart 2022. godine u 12.00 časova u Sportskoj hali u Vranju biti održana predizborna Konvencija koalicije Socijalistička partija Srbije, Jedinstvena Srbija, Zeleni Srbije, kojoj će prisustvovati i njihov ka ndidat za premijera Ivica Dačić.\nJavna je tajna da će i aktuelni predsednik Aleksandar Vučić u ponedeljak posetiti Vranje, spekuliše se da će Teklas otvoriti pogon u Vranju, ali se pominje još nekoliko lokacija tipa Zdravstveni centar i Muzej koje bi predsednik mogao da poseti, o konvenciji poput one u Leskovcu za sada nema informacija.\nI opozicija je najavila dolazak svojih lidea i to za 16. mart. I ovoga puta putem društvenih reža mogli smo da saznamo da će konvencija Ujedinjene opozicije biti u Vranju.\nPrethodni tekstCOVID PRESEK: Procenat zaraženih u odnosu na testirane 8.7%\nSledeći tekstMIRJANA ILIĆ – STOŠIĆ: Kolege izdržite!


Trener Darušafake ima svoj scenario raspleta u Partizanovoj grupi! - Sportske.net\nTrener Darušafake ima svoj scenario raspleta u Partizanovoj grupi!\nI veoma je zanimljiv, ali ne mogu svi da budu zadovoljni...\nTrinkijeri jednom rečju opisao trijumf, otkrio i šta je sa Rašonom TomasomTeo i Pefi odradili svoje, šta još Partizanu treba za četvrtfinale?Šta remeti euforiju među ''Grobarima''? Nije baš sve najjasnije... (TVITOVI)Partizan i ''Pionir'' - dobitna kombinacija! ''Dačka'' tu nije imala šta da traži!Poluvreme - Partizanovih 16-0, krcat ''Pionir'', Trinkijerijeva pesma i jedan momak koji izrasta u velikog asa... (TVITOVI)\nTrener košarkaša Darušafake Seldžuk Ernak rekao je večeras da je njegova ekipa igrala nervozno i čestitao Partizanu na zasluženoj pobedi.\n"Partizan je kompletno drugačiji kod kuće, danas sam uspeli da ih zadržimo na 69 poena, defanzivno smo uradili dobar posao, ali smo u napadu bili nervozni. Čestitam Partizanu, želim im sreću u nastavku, kao i nama. Nadam se da će Partizan biti prvi, Dačka druga", rekao je Ernak novinarima u Beogradu.\nPartizan je slavio protiv Darušafake sa 69:57 u četvrtom kolu Top 16 faze Evrokupa.Ernak je i pohvalio atmosferu u hali "Aleksandar Nikolić".\n"Bila je sjajna atmosfera kao i uvek kad igramo protiv Partizana. Partizan ima najbolju podršku u Evropi, navijači jako dobro poznaju košarku i znaju kada je potrebno da reaguju. I ovoliko novinara na konferenciji, i to je dokaz sjajne košarkaške kulture", kazao je Ernak i na kraju na srpskom dodao "Hvala, vidimo se".


Sarajevo/Zenica 5. oktobar 2018. - Na sinoćnjoj manifestaciji ovogodišnjeg, 25. po redu Zeničkog privrednog sajma „ZEPS“, dodijeljene su nagrade za najuspješnije izlagače. Grand prix nagradu „Ruža ZEPS“-a osvojio je AS Holding koji je na sajmu učestvovao sa svojim najpoznatijim brendovima; Zlatna džezva, Bosanski lokum, TOPS, Oaza i mnogim drugim koje su u sastavu renomiranih kompanija. Ove godine organizator i domaćin bila je kompanija Vispak dd, a nagradu „Ruža ZEPS“-a preuzela je direktorica Vispaka Nina Bijedić-Mujanović.\n„ AS Holdingu je veliko zadovoljstvo učestvovati na ZEPS-u svake godine jer omogućavamo potrošačima upoznavanje sa našim novim brendovima i degustaciju omiljenih brendova. Obavezno pripremimo kulinarske delicije vrsnih kuhara Udruženja kuhara BiH, te tokom sajma pružimo zlatne trenutke svim posjetiteljima uz ispijanje prave bosanske kafe“ – istakla je Nina i navela kako je izuzetno ponosna što je svake godine na ovom sajmu barem jedan brend ili članica osvojila nagradu.


Otvoreno bijenale minijature: Gran pri Marku Tubiću\nNa ovogodišnjem bijenalu učestovali su umetnici iz 28 zemalja, a 1.099 radova poslalo je 526 autora.\nNajbolji radovi biće izloženi u naredna dva meseca, rekao je na otvaranju predsednik opštine Gornji Milanovac Milisav Mirković.\nUmetnici su pripremili radove iz osam kategorija: slikarstva, grafike, skulptuire, crteža, primenjene umetnosti, fotografije, intermedija i sakralne umetnosti, u kojima je međunarodni žiri u svakoj oblasti danas proglasio najbolje.\nProglašavajući izložbu minijaturne umetnosti otvorenom, Jelena Marinković iz Ministarstva klulture rekla je da je Gornji Milanovac visoko pozicioniran u svetu kada je u pitanju umetničko stvaralaštvo.\nOna je istakla da je cilj Ministarstva kulture da se što više vrši decentralizacija svih kulturnih manifestacija u Srbiji, a za to je najbolji primer ovaj grad, koji već 25 godina sopstvenu inicijativu uspešno plasira širom sveta.\nOva manifestacija održava se svake druge godine u organizaciji Ministarstva kulture, Opštine Gornji Milanovac i Kulturnog centra u tom gradu, a na njoj je do sada učestvovalo 6.841 autor iz četrdeset zemalja sveta.


Grupne rezervacije - organizacija putovanja - Guliver Turistička Agencija Podgorica\nGrupne rezervacije – organizacija putovanja\nOrganizacija putovanja: ekskurzije, poslovna putovanja, team building aktivnosti\nPopunite jednostavan formular i mi ćemo Vam se javiti sa optimalnom ponudom za grupno putovanje na koje želite da se uputite. Bilo da Vas zanima organizacija ekskurzija, školskih putovanja ili možda poslovna putovanja i team building aktivnosti, Guliver turistička agencija iz Podgorice Vam stoji na raspolaganju.\nPored toga što su jeftina putovanja za dvoje naša specijalnost, uspešno, na zadovoljstvo svih putnika, organizujemo grupna putovanja na jednu ili više evropskih destinacija. Odgovorite na par jednostavnih pitanja: destinacija koja vas interesuje, zatim odaberite tip prevoza kojim želite da se putovanje realizuje (autobuski, avionski, sopstveni prevoz), datum polaska i povratka, i najvažnije – broj osoba za grupno putovanje. U najkraćem roku će Vam se stručnjaci javiti sa ponudama kreiranim baš prema Vašoj mjeri.\nTip prevoza (obavezno)\nAutobuski prevozAvionski prevozSopstveni prevoz


SDP: Kandidat za premijera Kantona Sarajevo, Mario Nenadić, ne planira proširiti trolejbusku mrežu do Vogošće - IlijasNet\nIlijasNet/BiH/SDP: Kandidat za premijera Kantona Sarajevo, Mario Nenadić, ne planira proširiti trolejbusku mrežu do Vogošće\nSDP: Kandidat za premijera Kantona Sarajevo, Mario Nenadić, ne planira proširiti trolejbusku mrežu do Vogošće\nGrađani i građanke opštine Vogošća ostali su neugodno iznenađeni slušajući ekspoze kandidata za premijera Vlade Kantona Sarajevo, Marija Nenadića. Kandidat za poziciju premijera Nenadić u obraćanju Skupštini Kantona Sarajevo izložio je svoj ekspoze, a u kojem nijednom riječju nije spomenuo već započeti projekat trenutne Vlade Kantona Sarajevo, a to je ponovno uspostavljanje trolejbuske linije na relaciji Sarajevo-Vogošća-Sarajevo.\nGrađani/ke opštine Vogošća godinama čekaju da se obnovi trolejbuska mreža do Vogošće kojom bi se osiguralo bolje povezivanje opštine Vogošća sa gradskom jezgrom, a istovremeno i unaprijedio kvalitet i funkcionalnost javnog gradskog prevoza u Kantonu Sarajevo. Koristi od ove linije bi imali svi, a naročito stanovnici/e Vogošće, naselja Šip, kao i susjednih naselja koji nemaju redovno regulisane linije gradskog prevoza.\nPrema najavama i izloženom ekspozeu, kandidat za premijera Vlade Kantona Sarajevo, Mario Nenadić u sklopu plana za Ministarstvo saobraćaja u svojim prioritetima ne navodi obnovu i uspostavu trolejbuske mreže do Vogošće. Ministar saobraćaja Kantona Sarajevo iz reda Socijaldemokratske partije, Adnan Šteta, je predvidio zaduženje od pet miliona eura za proširenje i uspostavu trolejbuske mreže do Vogošće, i također najavio procedure javnih nabavki i izbora projektanta za izradu projektne dokumentacije.\nSkandalozno je da se ovako bitan projekat za Kanton Sarajevo, a prvenstveno za Opštinu Vogošća, ne planira realizovati u mandatu nove Vlade Kantona Sarajevo i da se planira zaustaviti bilo kakav napredak u povezivanju Vogošće i Sarajeva.\nOO SDP BiH Vogošća ovom prilikom apeluje i traži da se Vlada Kantona Sarajevo maksimalno posveti svakom projektu koji će dovesti do uređenijeg, funkcionalnijeg i kvalitetnijeg javnog prevoza na području čitavog Kantona Sarajevo.